text:
21. december 2013
Limir hjá FÍR vælkomnir at nýta reiðhøllina hjá okkum
Aftaná stormskaðan á Tølthøllina hjá Føroyskum Íslandsrossafelag, hevur nevndin í Føroya Ríðingarfelag gjørt av, at fyribils opna sína høll fyri limir í Føroyskum Íslandsrossafelag.
Hetta verður gjørt á tann hátt at reiðhøllin stendur opin hvørt kvøld millum klokkan 17:30 og 21:30. Tey ið vilja nýta høllina meira enn hetta kunna venda seg til onkran í nevndini hjá F.R. um at fáa lykil.
Eisini vera onnur tiltøk hjá Føroyskum Íslandsrossafelag flutt oman í Reiðhøllina hjá F.R. Her er talan um skeið og kappingar sum eru lýstar at vera í vár.
Vit í nevndini hjá Føroya Ríðingarfelag harmast stórliga um skaðan á Tølthøllina og vilja við hesum bjóða liminum hjá Føroyskum Íslandsrossafelag hjartaliga vælkomnir oman til okkum og vóna vit fáa ein hugnaligan vetur saman í reiðhøllini.
Nevndin í Føroya Ríðingarfelag
Hetta verður gjørt á tann hátt at reiðhøllin stendur opin hvørt kvøld millum klokkan 17:30 og 21:30. Tey ið vilja nýta høllina meira enn hetta kunna venda seg til onkran í nevndini hjá F.R. um at fáa lykil.
Eisini vera onnur tiltøk hjá Føroyskum Íslandsrossafelag flutt oman í Reiðhøllina hjá F.R. Her er talan um skeið og kappingar sum eru lýstar at vera í vár.
Vit í nevndini hjá Føroya Ríðingarfelag harmast stórliga um skaðan á Tølthøllina og vilja við hesum bjóða liminum hjá Føroyskum Íslandsrossafelag hjartaliga vælkomnir oman til okkum og vóna vit fáa ein hugnaligan vetur saman í reiðhøllini.
Nevndin í Føroya Ríðingarfelag
19. december 2013
Ávaring !
Nú fyrrapartin er stórur vindskaði hendur á Tølthøllina hjá Føroyskum Íslandsrossafelag.
Hetta hevur við sær at tilfar flýgur runt á økinum og verður kraftiga heitt á fólk um IKKI at fara út á økið fyrr enn vindurin er minkaður.
Vinarliga deili hetta á tykkara vanga so fólk vera ávaraði um vandan.
Hetta hevur við sær at tilfar flýgur runt á økinum og verður kraftiga heitt á fólk um IKKI at fara út á økið fyrr enn vindurin er minkaður.
Vinarliga deili hetta á tykkara vanga so fólk vera ávaraði um vandan.
16. december 2013
Skeið í skógving / Skógving
SET X Í KALENDARIN 31/01 TIL 02/02-2014.
Okkum stendur í boði at fáa íslandsmeistarin í skógving 2013, Gunnar Halldórsson at koma hendanvegin at halda skeið og verður eisini møguleiki at fáa Gunnar at skógva onnur ross.
Skeið og skógving er sett at vera dagarnar 31/01 til 02/02-2014 og verður í reiðhøllini hjá Føroya Ríðingarfelag.
Skógviskeið verður fyriskipa á tann hátt, at tann ið kemur á skeið hevur tvey ross við, har Gunnar so leggur lag á og gevur góð hugskot um góðan og rættan hátt at skógva meðan tú í samráð við Gunnar skøðir tíni ross. Ein kann kalla hetta hugtak fyri "learning by doing".
Kostnaður fyri skógviskeið er kr. 1.200,- + skógvar.
Skógving hjá Gunnari kostar kr. 500,- + skógvar.
Avmarkað pláss til bæði skeið og skógving.
Tilmelding fer fram hjá Brandur í Dali á tlf. 511618.
Les meira um Gunnar Halldórsson á leinkju:
http://www.isibless.de/
Skógvar o.a. frá Topreiter Føroyar vera at fáa á staðnum meðan skeið og skógving er.
17. november 2013
Ólavsøkukappríðing 1995
Video frá ólavsøkukappríðingini 1995
Rúna Wardum eigur myndirnar
15. november 2013
Bárður 40 ár
Ikki er hann tikin ofta í leikum, spyr tú hann sjálvan sigur hann helst ongantíð !
Í gjár rundaði hann tey fýrati árini, í kvøld er fjósið gjørt um til veitsluskála !
Til lukku Bárður og takk fyri mangar góðar løtur, bæði í haga, fjósið og á leikvølli
21. oktober 2013
Leynavatn 1995
Leynavatn 1995
Súkklukapping 26/10
Komandi leygardag skipar MTB fjallasúkklufelagið fyri kapping, ið fer fram millum annað í húsa og flatnahaganum. Kappingin er frá kl 11 til áleið 15.
Rossagøturnar eru IKKI stongdar hetta tíðarbili men væntast kann ikki at súkklari sum vanligur siður annars er, steðgar fyri rossum hesa løtuna.
Rutan til kapping sæst á leinkju:
https://maps.google.com/maps/ms?msid=200339531627703561844.0004e7c8d619cb2714d68&msa=0&ll=62.016817,-6.820021&spn=0.023318,0.076475
Rossagøturnar eru IKKI stongdar hetta tíðarbili men væntast kann ikki at súkklari sum vanligur siður annars er, steðgar fyri rossum hesa løtuna.
Rutan til kapping sæst á leinkju:
https://maps.google.com/maps/ms?msid=200339531627703561844.0004e7c8d619cb2714d68&msa=0&ll=62.016817,-6.820021&spn=0.023318,0.076475
14. oktober 2013
30 km/t á økinum hjá F.R.
Kunning um bilferðslu á økinum hjá Føroya Ríðingarfelag !Tekniska deild hjá Tórshavnar Kommunu hevur eftir áheitan frá nevnd felagsins, avgjørt at gera økið hjá felagnum til 30 km/t sonu. Sum tað hevur verið higartil hevur tað verið loyvt at koyrt 80 km/t á økinum, tá hetta er uttan fyri bygt økið.
Nevndin metti tað var umráðandi at fáa hesa regulering gjørda, soleiðis at vit á tann hátt kundi betra um trygdina fyri børn, vaksin og kríatúr sum ferðast á økinum.
Vónandi verður tað tikið væl ímóti hesum og heita vit á allar bilførarar um at virða nýggja 30 km/t hámarkið.
Nevndin
2. september 2013
Kappríðingarárið 2013 liðugt
Heystkappríðingin var leygardagin og harvið er enn eitt ár á leikvøllum farið aftur um bak. Stóri vinnarin hetta árið var Fúsi og Zacharias R. Jacobsen. Teir vunnu allar kappingar teir luttóku í, høvdu bestu tíð á breytini til hvørja kapping og vunnu FM. Føroya Ríðingarfelag ynskir teimum hjartaliga til lukku !
Leinkja til úrslit frá Heystkappríðingina er her: http://kappingar.ross.fo/PublicResults.aspx?tID=efe43c3c-935a-4030-ba18-1577c2382e3b
28. august 2013
Paringin til Heystkappríðingina !
Rossamyndir 2013
Rossafólk í Føroyum hava sær mangan at gaman !
Her eru 15 min við myndum frá tiltøkum í 2013, hjá Vága Ríðingarfelag, Føroyskt Íslandsrossafelag og Føroya Ríðingarfelag.
Komandi leygarkvøld 31/08 hava hesu feløg felags veitslu í hølunum hjá Argja Róðrarfelag !
Seinasta freist at keypa atgongumerki er mikudag 28/08, hjá MBM í upplatingartíðini og í felagshúsinum hjá Føroya Ríðingarfelag millum kl 19 og 21.
Kappríðing verður eisini leygardagin, seinasta freist at melda til, er mikukvøld 28/08 kl 19. á tlf. 218901, 219098 ella 511618
19. august 2013
Heystveitsla 31/08
Hey rossafólk !
Í ár stendur Føroya Ríðingarfelag fyri tørni at skipað fyri ársveitsluni hjá rossafeløgunum. Vit hava valt at leiga hølini hjá Argja Róðrafelag til høvið, hetta eru góð og rúmlig hølir har rúm er fyri upp móti 200 gestum.
Orkestur er bílagt og góðar kokkakonur hava lovað at gera okkum eina matskrá at leggja botn so orka verður at halda á til árla á morgni !
Neyðugt er helst eisini við góðar orku, tí veitslan byrjar í August mánaði og er ikki ætlanin at gevast fyrr enn í septembur mánaði.... ...
Veitslan er sett til at vera leygarkvøldið 31/08 kl 20:00 í hølinum hjá Argja Róðrarfelag !
Atgongumerkir á kr. 300,- fáast til keyps hjá MBM í Hoyvík frá mánadegnum 19/08. EINANS KONTANT !
Í ár stendur Føroya Ríðingarfelag fyri tørni at skipað fyri ársveitsluni hjá rossafeløgunum. Vit hava valt at leiga hølini hjá Argja Róðrafelag til høvið, hetta eru góð og rúmlig hølir har rúm er fyri upp móti 200 gestum.
Orkestur er bílagt og góðar kokkakonur hava lovað at gera okkum eina matskrá at leggja botn so orka verður at halda á til árla á morgni !
Neyðugt er helst eisini við góðar orku, tí veitslan byrjar í August mánaði og er ikki ætlanin at gevast fyrr enn í septembur mánaði.... ...
Veitslan er sett til at vera leygarkvøldið 31/08 kl 20:00 í hølinum hjá Argja Róðrarfelag !
Atgongumerkir á kr. 300,- fáast til keyps hjá MBM í Hoyvík frá mánadegnum 19/08. EINANS KONTANT !
26. juli 2013
Ólavsøkuskrúðgonga
Ólavsøkan er aftur fyri framman !
Føroya Ríðingarfelag byrjaði við siðbundni skrúðgonguni á sinni og eiga enn tann dag í dag heiðurspláss í skrúðgonguni.
Hetta krevur tó eisini nakað av okkum sjálvum, um vit vilja hava virðing frá øðrum muga vit eisini virða onnur, heitt verður tí á fólk at lata seg í hvíta skjúrtu og svart slips til skrúðgonguna ! Eisini er umráðandi at hava væl vand ross so einki óhapp hendir. Skrúðgongan er Ólavsøkuaftan kl. 14, møtt verður kl 13:30 við komunuskúlagarðin. Góða Ólavsøku !!
24. juli 2013
Ólavsøkukappríðing
23. juni 2013
19. juni 2013
Paringin til Leynavatn
14. juni 2013
Tilmelding til Leynarvatnskappríðing
Kappríðing verður á Leynarvatni leygardagin 22/6.
Kappast verður í hesum greinum: Skeið, Trav, Tvíspor ung og Tvíspor vaksin.
Meldast kann til á tlf. 219098 - 218901 - 511618. Seinasta freist fyri tilmelding er týskvøld 18/06 kl 19.
Aftaná FM kappríðingina verður sum vant stuttleikakapping.
Nevndin.
3. juni 2013
Myndir frá Djóradagar 2013 - Leygardagur
Myndir frá Djóradagar 2013 ( Leygardagur) eru at síggja á leinkju !
https://picasaweb.google.com/fr.heimasida/Djoradagar2013Leygardagur
Lagt út av Føroya Ríðingarfelag Tórshavn 0 viðmerkingar
31. maj 2013
Vinnaraseðlar á Djóradøgum
Lutakast millum seld atgongumerkir á Djóradøgum 2013 hevur nú verið.
Vinnaraseðlar vóru hesir:
Krov, seðil nr. 711
Gás, seðil nr. 1068
Vinnarar kunna ringja á tlf. 511618.
Vinnaraseðlar vóru hesir:
Krov, seðil nr. 711
Gás, seðil nr. 1068
Vinnarar kunna ringja á tlf. 511618.
28. maj 2013
Fyrilestur um saðlar fríggjakvøldið
Hey Rossafólk !
Vit hava nóg illa fingið ondina aftur frá Djóradøgum, so er longu næsta tiltak á skránni.
Danski saðilmakarin Camilla Nielsen kemur til Føroyar komandi vikuskiftið. Hetta er tiltak sum Føroya Ríðingarfelag og Føroya Íslandsrossafelag saman skipað fyri.
Tiltakið verður skipað soleiðis at tað verður fyrilestur kl 19 komandi fríggjakvøld í Tølthøllini hjá Føroya Íslandsrossafelag. Har fer Camilla m.a. at greiða frá um bygnaðin á rossum og hvussu hetta ávirkar saðil øðrum hesum viðvíðkjandi.
Leygardagin verður so høvið hjá teimum sum hava verið til fyrilestur at koma við sínum egna rossi og saðli og fáa góð ráð frá Camillu. Hetta verður frá kl 13 í høllini hjá Føroya Ríðingarfelag.
Camilla kann eisini gera ábøtur á tín saðil, men er hetta sjálvsagt nakað sum kostar, les skriv frá Camillu um hetta !
Nevndin
Vit hava nóg illa fingið ondina aftur frá Djóradøgum, so er longu næsta tiltak á skránni.
Danski saðilmakarin Camilla Nielsen kemur til Føroyar komandi vikuskiftið. Hetta er tiltak sum Føroya Ríðingarfelag og Føroya Íslandsrossafelag saman skipað fyri.
Tiltakið verður skipað soleiðis at tað verður fyrilestur kl 19 komandi fríggjakvøld í Tølthøllini hjá Føroya Íslandsrossafelag. Har fer Camilla m.a. at greiða frá um bygnaðin á rossum og hvussu hetta ávirkar saðil øðrum hesum viðvíðkjandi.
Leygardagin verður so høvið hjá teimum sum hava verið til fyrilestur at koma við sínum egna rossi og saðli og fáa góð ráð frá Camillu. Hetta verður frá kl 13 í høllini hjá Føroya Ríðingarfelag.
Camilla kann eisini gera ábøtur á tín saðil, men er hetta sjálvsagt nakað sum kostar, les skriv frá Camillu um hetta !
Nevndin
22. maj 2013
Skrá fyri Djóradagar 2013
Kostnaður at koma inn á økið er ókeypis fyri børn og einans kr. 50,- fyri vaksin (16 ár og upp)
At síggja djór, framsýningar o.a. er ókeypis. Hoppiborgir, ponyríðing o.a. kostar kr. 20,- pr ferð.
13. maj 2013
Reiðhøllin stongd 18 og 19 Mai
Vegna ríðiskeið hjá Hauki Bjarnasyni verður reiðhøllin stongd komandi vikuskiftið 18 og 19 Mai millum kl 8 og kl 19.
Boð frá ungdómsnevndini hjá Føroyskum Íslandsrossafelag
HYGGIÐ HER! SUPER TILBOÐ TIL UNG!
Susanne Sand Ólafsdóttir hevur ríðsikeið fyri yngri og vaksnum.
Ung undir 21 ár kunnu fáa stuðul og gjalda bert 100kr pr. lektión!
Skeiðið verður 18.-19. mai í tølthøllini.
Kostnaður fyri skeiðið er 200kr pr. hálvan tíma einaundirvísing.
Ungdómsnevndin stuðlar peningaliga við 50% til tykkum undir 21 ár um tit gjalda skeiðið innan mikudag 15. mai. til BankNordik 6460 konto 179.329.4 FÍR konto.
Tilmelding hjá: Rebekku McBirnie, fb ella TLF: 265748
-Ungdómsnevndin Hjá Føroyskum Íslandsrossafelag
7. maj 2013
Ruddingardagur
Ruddingardagarnir eru umráðandi sum altíð, tí djóradagarnir verða um smáar 3 vikur.
Heitt verður staðiliga á allar limir, og onnur við áhuga fyri rossum og tiltakinum annars, um at møta fjølment leygardagin.
Byrja verður kl. 09.00 við morgunmati.
Arbeiði umfatar, í høvuðsheitinum, at rudda, gera smáumvælingar og møguliga mála felagshúsið, um veður og tíðin loyvir tíð. Arbeitt verður til liðugt er.
Matur o.a. verður at fáa gjøgnum dagin.
nevndin
Lagt út av Hans Pauli 0 viðmerkingar
26. april 2013
Haukur Bjarnason hevur skeið í reiðhøllini 18 og 19 Mei.
Íslendingurin Haukur Bjarnason av Skáney á Borgarfjørðinum, ið hevur lokið útbúgving á Hólum og limur í felag Tamningamanna, kemur til Føroyar at halda skeið tann 18 og 19 Mei. Skeiðið verður skipað sum einaundirvísing har dentur verður lagdur á at hjálpa reiðfólk at fáa betri samband við ross teirra, hetta útfrá verandi fortreytum hjá rossi og reiðfólki. Møguleiki er eisini at skipað fyri bólkaundirvísing.
Tilmelding og meira info er á brandur@dali.fo ella á tlf. 511618.
les meira um Hauk á: http://skaney.is/islenska/
24. april 2013
Høllin stongd vegna ríðiskeið
Høllin er stongd frá hósdegi 25/04 kl 16 til sunnudagin 28/04 kl 12 vegna skeiðvirksemi.
4. april 2013
Video frá felagstúrinum 2 páskadag
Vit høvdu ein framúr túr 2. páskadag, her eru eitt video frá túrinum.
Brandur í Dali eigur myndinar
30. marts 2013
Aðalfundur
Aðalfundur felagsins verður tann 10/04-2013 kl 19:30 í felagshúsinum.
Kl 18.30 sama kvøld hevur rossahúsnevndin sín árliga fund fyri rossahúseigarar á øki felagsins.
Nevndin.
Kl 18.30 sama kvøld hevur rossahúsnevndin sín árliga fund fyri rossahúseigarar á øki felagsins.
Nevndin.
29. marts 2013
Meira undan væðingini
Djóradagar 2002 við rossashow, tarvaríðing og hoppiborgum !
23. marts 2013
Gamlar myndir
Felagið hevur fingið hevdur á nøkrum gomlum myndum, sum allar eru sera góðar og allar hvør sær fortelja eina søgu um tíð ið er farin !Takk til Poul Hansen fyri vælvild við myndum.
klikka á leinkj fyri at síggja myndir:
https://picasaweb.google.com/fr.heimasida/GamlarMyndir
Reglugerð fyri høll og felagsgirðingar
22. marts 2013
Myndafrásøgn um tá teir reiddu tilfar niðan á Núgvuna.
Ein partur av Føroya søgu har ross og reiðfólk hava stóran týdning.
Fyrstu fyrireikingarnar til kuplarnar á Sornfelli, teir reiddu tilfar niðan á Núgvuna.
Myndirnar eigur Magnus Jacobsen, tónleikur er frá Kára P.
Minst til tú kanst keypa nakrar av hesum søguligu filmimum við at ringja 511618.
Minst til tú kanst keypa nakrar av hesum søguligu filmimum við at ringja 511618.
12. marts 2013
Enn ein rossafilmur frá Hjartvar Poulsen
So var aftur okkurt funnið fram undan væðingini.
Hesaferð er talan um myndir frá felagstúri úr havnini einaferð í 70'inum.
Myndir eru ogn hjá Poulsen familjuni undir Gráasteini.
1. marts 2013
KEYP GAMLAR ROSSAFILMAR
LAT IKKI MINNINI DOYGGJAFelagið hevur í samband við runda stovningardagin fingið hendir á nógvum gomlum Super 8 filmum og øðrum gomlum tilfari. Hetta hava vit talgylt og lagt á DVD fløgur.
Nú er gjørligt at keypa hesar fløgur fyri kr. 100,- pr stk. um áhugi er til tess.
Fløgur fáast við at ringja til Brandur í Dali á tlf. 511618 !
28. februar 2013
Undan væðingini ll
Myndir hjá Hjartvari Poulsen frá Leynavatn og ólavsøkuskrúðgonguni !
27. februar 2013
25. februar 2013
Takkarkvøða á 70 ára degnum
23. februar 2013
Fult telt í kvøld !
272 fólk vera til borðhaldið í dag, tá eru orkestur og orðstýrarar íroknaðir !
Tað eru tó enn fleiri sum hava hug at koma við, so um onkur sum hevur atgonumerki av einhvørjari orsøk ikki far komið eru tit vælkomin at boða okkum frá á tlf. 511618 (Brandur) So kunna vit skipa fyri at onkur far nyttu av atgongumerkinum og stólurin ikki stendur tómur !
Tað eru tó enn fleiri sum hava hug at koma við, so um onkur sum hevur atgonumerki av einhvørjari orsøk ikki far komið eru tit vælkomin at boða okkum frá á tlf. 511618 (Brandur) So kunna vit skipa fyri at onkur far nyttu av atgongumerkinum og stólurin ikki stendur tómur !
19. februar 2013
Undan væðingini
18. februar 2013
Hjá MBM í upplatingartíðini og síðani í felagshúsinum millum kl 19 og 21.
16. februar 2013
Seinasta freist at keypa atgongumerkir til 70 ára veitsluna 23/02 er mánakvøldið kl 21.
14. februar 2013
Tjaldið skal upp !
Hey tit !
So verður tað slagið skal standa, hetta vikuskiftið fara vit at rigga til áðrenn veitsluna sum verður næsta leygarkvøld.
Fríggjakvøldið og kanska serliga leygardagin hava vit brúk fyri nógvum goðum kreftum, sum vilja hjálpa til við at gera høllina til ein sannan veitsluskála !
Tey í hava hug at hjálpa kunna ringja ella sms'a á 511618
Brandur
So verður tað slagið skal standa, hetta vikuskiftið fara vit at rigga til áðrenn veitsluna sum verður næsta leygarkvøld.
Fríggjakvøldið og kanska serliga leygardagin hava vit brúk fyri nógvum goðum kreftum, sum vilja hjálpa til við at gera høllina til ein sannan veitsluskála !
Tey í hava hug at hjálpa kunna ringja ella sms'a á 511618
Brandur
13. februar 2013
Undan væðingini, hesaferð kappríðing á Velbastaðvegnum
Enn meira komið undan væðingini:
Søguligar myndir frá kappríðing á Velbastaðvegnum seinast í 60'inum.
Robert Brockie hevur tikið myndinar.
Trýst á leinkju niðanfyri fyri at síggja film:
http://youtu.be/645iqqs1ab4
Søguligar myndir frá kappríðing á Velbastaðvegnum seinast í 60'inum.
Robert Brockie hevur tikið myndinar.
Trýst á leinkju niðanfyri fyri at síggja film:
http://youtu.be/645iqqs1ab4
5. februar 2013
Ríðiveitsla
RINGRÍÐING
Árliga ringríðingin verður nú í Havnardali leygardagin tann 9/2.
Byrjað verður við børnum kl 14 .Tá tey eru liðug sleppa tey vaksnu so at royna síni kynstir á rossabaki. Aftaná verður sum vanligt tunnusláing. Børn fyrst og síðani tey vaksnu. Heitt verður á fólk at lata seg í grýluklæðir !
Nevndin
Byrjað verður við børnum kl 14 .Tá tey eru liðug sleppa tey vaksnu so at royna síni kynstir á rossabaki. Aftaná verður sum vanligt tunnusláing. Børn fyrst og síðani tey vaksnu. Heitt verður á fólk at lata seg í grýluklæðir !
Nevndin
3. februar 2013
MBM heitir á fólk um at gjalda atgongumerkir kontant
Undirtøkan fyri 70'ára veitsluni tann 23/02 er avbera góð.
Somikið góð at MBM, har ein kann keypa atgongumerkir gerandisdagar, nú heitir á fólk um at gjalda kontant og ikki við gjaldskorti.
Annars er eisini gjørligt at keypa atgongumerkir í felagshúsinum mánakvøld millum kl 19 og 20. Prísur kr. 300,- einans kontant. Seinasta freist at keypa atgongumerki er 18/02 kl 20.
Somikið góð at MBM, har ein kann keypa atgongumerkir gerandisdagar, nú heitir á fólk um at gjalda kontant og ikki við gjaldskorti.
Annars er eisini gjørligt at keypa atgongumerkir í felagshúsinum mánakvøld millum kl 19 og 20. Prísur kr. 300,- einans kontant. Seinasta freist at keypa atgongumerki er 18/02 kl 20.
30. januar 2013
Høllin stongd vegna veitslu
Vegna 70'ára stovningarveitsluna hjá felagnum sum verður 23/02, er ríðihøllin stongd frá 15/02 til umleið 01/03
Nevndin
Nevndin
28. januar 2013
Atgongumerkjasøla eisini hjá MBM
Fyri at gera tað enn lættari hjá fólkum at ogna sær atgongumerki til 70'ára veitsluna 23/02 er nú eisini gjørligt at keypa tey í handlinum hjá MBM í Hoyvík. Hvørt mánakvøld millum kl 19 og 20 er framvegis møguligt at keypa atgongumerki í felagshúsinum í Havnardali.
Seinasta freist at keypa atgongumerki er 18/02. Kostnaður er kr. 300,-
Seinasta freist at keypa atgongumerki er 18/02. Kostnaður er kr. 300,-
27. januar 2013
Til minnis um ein úrmæling !
Føroya besta kappríðingarross gjøgnum tíðirnar verður ikki at síggja á breytinum aftur. Sólvindur fekk skaða í summar og aftaná til fánýtis at hava roynt at veitt honum heilsubót, hava tey sum vara av Sólvindi tikið tí tungu avgerð at hann hevði tað betri hjá sínum forfedrum !
Sólvindur - Føroya Meistari í 10 ár
2001, 2002, 2003, 2004, 2005, 2006, 2007, 2008, 2010 og 2011.
Føroysk met:
500 m ríðibreyt 32,1
250 m ríðibreyt 17,1
200 m ríðibreyt 14,0
Takk fyri alt tit hava gjørt fyri kappríðing her á landi, Sólvindur, Hans Pauli og Marita.
26. januar 2013
Meira undan væðingini !
Fleir myndir úr myndasavninum hjá Hjartvari Poulsen, hesuferð er tað Leynavatnstevna og ólavsøkuskrúðgonga í 70'inum.
http://www.youtube.com/watch?v=aT9jykS34KQ&feature=youtu.be
http://www.youtube.com/watch?v=aT9jykS34KQ&feature=youtu.be
15. januar 2013
Skrá 2013
09-02-13 Ringríðing og tunnusláttur
23-02-13 70 Ársveitsla FR
01-04-13 Felagstúrur 2 Páskadagur
11-05-13 Ruddingardagur
20-05-13 Felagstúrur 2 Hvítusunnudagur
25-05-13 Djóradagar
26-05-13 Djóradagar
21-06-13 Felagstúrur til Leynavatn
22-06-13 Kappríðing á Leynavatni
28-07-13 Ólavsøkuskrúðgonga
29-07-13 Ólavsøkukappríðing
31-08-13 Heystkappríðing og veitsla
26-12-13 Felagstúrur 2 Jóladagur
Atgongumerkir til 70 Ársveitsluna kunna keypast í felagshúsinum í Havnardali, mánakvøld millum kl 19 og 20. Seinasta freist er 18/02, Kostnaður kr. 300,- einans kontant.
Nevndin
Frámerkir: Skrá fyri árið
12. januar 2013
Hans Jacob Hjelm og vinmenn
Men vit hava tí gleði at kunna boða frá at Hans Jacob Hjelm og vinmenn hava játtað at spæla til dansin, tá 70'ára veitslan verður tann 23 Februar.
Um onkur er sum ikki kennir hesar jassanar, ber til at hoyra teir í høllini á Hálsi leygarkvøldið 12/01. Har skula teir spæla til dans saman við norska dansbandinum Contrazt.
6. januar 2013
Undan væðingini
Fyrsti filmurin sum verður lagdur út her, er frá einum felagstúri vestur í Vágar.
Um onnur hava tilfar tey halda kundi havt áhuga fyri okkum, eru tey vælkomin at seta seg í samband við onkran í nevndini.
Filmurin sæst á leinkjuni niðanfyri:
Føroya Ríðingarfelag felagstúr í Vágum einaferð í 70'inum
http://youtu.be/0VE7khBw7cA
Lagt út av Brandur í Dali 1 viðmerkingar
5. januar 2013
Terassuhitarar til veitsluna
Í samband við 70 ára veitsluna sum verður í reiðhøllini tann 23/02, mangla vit terassuhitarar. Eigur tú ein at lána okkum, er tú vælkomin at seta teg í samband við Brand í Dali á tlf. 511618 !
Abonner på: Indlæg (Atom)


c: text/html

text:
Leingist tú viðhvørt eftir kvirru? Eftir at hava verið í larmi eina løtu at kenna stilli og frið? Fleiri okkara kenna til larm í lívinum. Larmurin kann vera um teg, til dømis tá ið tú ert til ein føðingardag, har nógv fólk eru. Øll hesi menniskjuni, sum tosa saman, meðan tónleikur hoyrist í bakgrundini, kunnu tykjast sum larmur í tínum oyrum. Larmurin kann vera við teg, tí mangan tykjast útvarp, sjónvarp, telda, snildfon og onnur hent tól at gerast larmur, hóast ikki alt hetta hevur nakað ljóð. Larmurin kann eisini vera í tær, tí hvussu mangan hevur tú ikki roynt at fáa ró í sinnið, tá ið tú skal finna frið. Røddir og tankar flúgva runt í huganum leingi eftir, at tað er kvirt.
Í øllum larminum um, við og í okkum er tað ikki undarligt, at vit hava torført við at hugsavna okkum um tað, vit fegin vilja fáa frá hondini. Ikki undarligt, at vit kunnu kenna ónøgd og ørkymlan um lívið og hvat meiningin er við tí.
Lærdi háskúlin í Kalifornia kunngjørdi í 2013 eina kanning, sum vísti, at tað tekur í miðal 25 minuttir at venda aftur til upprunaligu uppgávuna eftir eitt avbrot (Tú kanst lesa meira um kanningina her). Ert tú í holt við eina uppgávu, men verður avbrotin av einum boðum á telefonini, tekur tað umleið 25 minuttir, áðrenn tú ert í gongd við upprunaligu uppgávuni við somu hugsavnan. Avbrot, sum mangan er larmur, ger okkum minni effektiv, meiri ónøgd og strongd.
Vil eg hoyra, má eg sløkkja larmin!
Í Sálmunum stendur skrivað: “[Verið still] og sannið, at eg eri Gud!”
Vil eg finna gleði, frið og meining, nyttar mítt egna stríð og strev ikki meiri enn til eitt vist. Gud sigur mær, at eg fyrst eigi at vera stillur og leggja alt frá mær og harvið sanna, at Harrin er Gud. Hann, sum hevur gjørt alt, vil mær tað besta og gevur mær meining.
Men kvirra er torført fyri nútímans menniskjað. Ein kanning varð gjørd í 2012, sum vísti, at áhaldandi atgongdin til bakgrundsmiðlar hevur skapað eitt fólk, sum óttast kvirru (Tú kanst lesa meira um kanningina her).
Einaferð fór Jesus tíðliga um morgunin upp og gekk út og burtur á ein oyðistað fyri at biðja. Pætur og aðrir skundaðu sær eftir honum og søgdu, tá ið teir funnu hann: “Øll leita eftir tær!” Sum fyri at siga: “Hvat billar tær inn at krógva teg, tá ið tú kanst hjálpa so nógvum menniskjum úr teirra neyð?” Tá svaraði Jesus: “Latum okkum fara burtur aðrar staðir. (Tú kanst lesa meira um hendingina her)” Ja, Jesus visti, at menniskju vóru í neyð. Hann visti eisini, at hann kundi hjálpa teimum. Men kortini segði hann, at nú skuldu teir fara aðrar staðir, tí eisini har vóru fólk í neyð, sum høvdu tørv á Jesu hjálp. Jesus visti, hvat hann skuldi, tí hann dugdi at vera í kvirru.
Eg hoyri í kvirruni! Men at vera í kvirru er nakað, eg má læra og raðfesta. At sløkkja allan larm til dømis 5 minuttir um dagin, ein tíma um vikuna, ein dag um mánaðin, eina viku um árið.
Hvat manst tú fara at hoyra í kvirruni?

robotstxt: allowed

filter: keep


text:
A-landsliðið við kvinnum hevur um vikuskiftið sína fyrstu landsliðssavning, eftir at nýggi landsliðsvenjarin, Ágúst Jóhansson, varð settur.
Skrivað: Sára Jógvansdóttir
Málsetningurin er broyttur
Kvinnuliðið hjá Kyndli var í bæði steypa- og FM-finaluni í fjør, og gjørdist greipuvinnari fyrraárið. At røkka finalunum er ikki málið í ár.
VÍF ætlar at røkka hálvfinalunum
– Vit fara í øllum førum eftir fjórðaplássinum. Eg vænti eg at tey flestu liðini við nýggja kappingarleistinum ætla at røkka fjórðaplássinum og harvið hálvfinalunum, og tað ætla vit avgjørt eisini.
Ungu spælararnir størri leiklut
Neistin er mest vinnandi kvinnulið í Føroyum. Síðan 1943 hevur bláa havnarliðið vunnið FM-heitið 41 ferðir. Seinast neistakvinnur vunnu FM var í 2016.
Stjørnan vil longur fram
Klaksvíksdamur vóru at kalla einaráðandi í hondbólti í nullunum. Frá 2000 til 2010 vann Stjørnan FM-heitið seks ferðir og var í 10 steypafinalunum frá 2002 til 2011, har sjey teirra vórðu vunnar. Seinastu árini hevur Stjørnan tó runnið aftaná.
Skulu vinna fleiri heimadystir
StÍF endaði á einum fimta plássi í fjør við 18 stigum. Tað eiga teir at klára betur. Tað sigur Jóannes Prestá.
Eitt ár eldri og eitt ár betri
H71 royndi seg í bestu kvinnudeildini á fyrsta sinni í fjør. Tað varð ikki væntað tað stóra av teimum, tí spælararnir høvdu at kalla ongar royndir millum tær bestu.
Ætla sær fleiri stig
Klaksvíkingar vunnu sær 16 stig og endaðu á einum sætta plássi í farna kappingarárið. Hetta er besta úrslit hjá Team Klaksvík í søgu felagsins, sum varð stovnað í 2006.
Vilja vera við í FM-stríðnum
Neistin stillar aftur í ár upp við einum sterkum liði, og er uttan iva ein av biðlunum um finaluplássini.
Ætla at endurvinna greipuna
Hjá kvinnunum er VÍF favorittur at endurvinna føroyameistaraheitið. Tað vita tey eisini í Vestmanna, og greipuvinnararnir renna heldur ikki undan favorittleiklutinum.


text:
Nýggjársnátt blivu út móti 600 kvinnum seksuelt álopnar í miðbýnum í Køln. Hóast so nógvar meldingar, er ongin blivin handtikin fyri hesi misbrot. 31 menn eru handtiknir, men fyri stuldur og annað.
Síðani hendingina eru fleiri líknandi hendingar komnar fram. Um enn ikki so umfatandi, so er somu nátt tað sama hent í millum annað Zürich, Stockholm, Helsinki og fleiri øðrum býum. Í farnu viku kom eisini fram, at á einum festivali í Svøríki fyri tveimum árum síðani, blivu gentur heilt niður í 11 ára aldur eisini seksuelt álopnar á líknandi hátt.
Hendingin er ræðandi, skakandi og ófatilig. Hon skal undir ongum umstøðum góðtakast, verjast ella gerast til minni enn hon er.
Kanska er ilt at vita júst hvørjir einstøku misbrótararnir eru, men afturvendandi meldingarnar eru, at tað eru ungir flóttar, nýliga komnir til Evropa. Tað er als ongin umbering, óansæð hvør tú ert, hvaðani tú kemur og hví. Hetta skal ikki koma fyri, tað kann ongantíð góðtakast.
Hvat antin vit menniskju eru ílatin kovboybuksur, úlpu, burku, prestakjóla, lærstutt, hijab, shorts, bikini, skjúrtu, klædningi ella sum vit komu í henda heim – spillnakin, so eru kroppar okkara, okkara egnu og skulu ikki befamlast av nøkrum.
“Ja” er ófrávíkiligt krav áðrenn mann byrjar at nerta, føla, kráma, grópa, mussa og klemma – altíð!
“Nei” er ófrávíkiligt boð um, at mann heldur fingrarnar vekk!
Siga vit nei, er tað eitt nei og skal virðast fult út! Altíð!
Tað er ringt at skriva um hesar hendingar, uttan at heilin fer at surra um hvussu mann skal snúgva sær undan at ljóða rasistiskur, tí tað er onki at ivast í, at tað er bæði skjótt og lætt, at detta í ta grøvina. Men hóast tað, so má ein spaki onkuntíð kallast ein spaki, og tað er ein ørgrynna av dømum um hvussu kvinnur í arabiska heiminum vera kúgaðar, og hvussu vánalig kor tær ofta hava. Í fleiri londum sleppa tær ikki at koyra bil, sleppa ikki út uttan at ein maður er við sum anstands”dama”, tær skulu uppihalda sær í øðrum rúmum enn menn, ganga tildekkaðar, tí teirra kroppar og hár er ov lokkandi fyri mannfólkini í landinum og so framvegis.
Hetta kann ikki góðtakast. Tað kann ikki góðtakast í arabisku londunum, men bestemt heldur ikki her í Evropa, har vit hava vunnið okkum nógv rættindi .
Flóttafólk av báðum kynum eru vælkomin, men tað skal ongantíð minka um tað javna virði og tey rættindi, ið vit kvinnur hava barst fyri her.
Og so kemur enn ein rødd, og sigur, at tað eru ikki bara ungir flóttar úr arabisku londunum, ið gera hetta. Og tað er púra rætt. Evropeiskir menn hava sanniliga ikki funnið tað heilt rætta stevið enn, og gera nógv seksualmisbrot móti kvinnum, men Køln var ein samskipað hending, og tí í einum heilt øðrum mátistokki enn vit eru von við.
05. januar gav yvirborgmeistarin í Køln, Henriette Reker, kvinnum í Køln nakrar atferðarreglur, sum tær kundu halda seg til áðrenn karnivalskenda føstulávintina í februar, men tað er ikki rætta loysnin! Tað rætta er at um menn ikki klára at halda fingrarnar fyri seg sjálvar, so mugu teir halda seg heima! Sum skeltini, ið vit hava sæð florerað á myndum úr India seinastu árini: “Bið ikki døtur tínar um at sita inni, men synir tínar at uppføra seg ordiligt!”
Tina K. Jakobsen
Kvinnufelagið


text:
Sverri Egholm
19.01.2015 - 05:18
Danska talentkappingin sum verður víst á TV2 er nú komin so mikið langt, at komandi leygardag fara beinleiðissendingarnar í gongd.
Tríggir føroyingar luttaka í sendingini og talan er um Jórunn Gudmundsen úr Sandavági og hálva føroyingin sum býr í Herning, Sigmund D. Tróndheim. Umframt Jórunn og Sigmund luttekur Dennis Agerblad eisini við 4 øðrum monnum, sum eru ílatnir í konufólkaklæðum.
Í gjárskvøldið bleiv tað avgjørt, hvør sleppur á stóra pallin hjá TV2 næsta leygardag og hvør bleiv sendur heim.
Sigmund slapp beinleiðis víðari í kappingini og skal harvið á pallin komandi leygardag. Hann framførdi í fyrstu sendingini av “Danmark har talent” og dómararnir vóru væl nøgdir við framførsluna og hann fekk eitt “Ja” frá øllum dómarunum.
Bólkurin hjá Dennis Agerblad var í fyrsta umfari koyrdur úr kappingini, men tað endaði við at teir komu víðari til beinleiðis sendingina komandi leygardag alíkavæl.
Jórunn Gudmundsen kom ikki víðari hesaferð.


text:
James Riordan er enskur rithøvundur, føddur í Porthsmouth í 1936.
Hann lærdi at tosa flótandi russiskt, meðan hann var í RAF 1955-57 og fór síðan at lesa málið. Hann starvaðist fimm ár í Moskva, har hann m.a. spældi við fótbóltsliðnum Spartak. Hann hevur starvast sum professari í russiskum á m.a. universitetinum í Bradford og Surrey.
Hann hevur skrivað nógv, bæði av fakligum bókmentum og fagurfrøðiligum bókmentum til vaksin og børn.
Útgávur:
2011 Sniðskjúttin
Umrøða:
Kevin O`Flynn: Introducing the first Briton ever to play in the USSR. Guardian 7. november 2006


text:
Í desember gjørdi Løgtingið broytingar í lógini um barsilsskipanina, galdandi frá 1. januar 2018. Størsta broytingin er, at barsilstíðin verður longd 2 vikur. Aðrar broytingar eru eisini, m.a. verður eftirløn løgd aftur at barsilspengunum eftir 1. mars 2018.
Broytingarnar fevna um foreldur, sum eru í barsilsfarloyvi 1. januar 2018
Tær fevna eisini um foreldur, sum 1. januar 2018 ikki hava fingið síðsta útgjald úr Barsilsskipanini, hóast teirra farloyvi endaði í desember 2017.
Soleiðis er barsilstíðin longd
- Vanliga barsilstíðin er longd frá 44 til 46 vikur eftir barnsburð.
- Hjá fleirburaforeldrum er hon longd frá 48 til 50 vikur eftir barnsburð.
- Hjá foreldrum at ov tíðliga føddum børnum er hon longd frá 52 til 54 vikur eftir barnsburð.
- Hjá ættleiðingarforeldrum er hon longd frá 48 til 50 vikur eftir móttøku av barninum.
Aðrar broytingar eru m.a.
- Eftirlønargjald verður lagt aftur at øllum útgjøldum eftir 1. mars 2018.
- Freistin at søkja um barsilspening er longd til 1 ár eftir barnsburð ella móttøku av ættleiddum barni, galdandi fyri børn, sum eru fødd ella móttikin eftir 1. januar 2017.
- Kravið um, at starvsfólk skal setast í staðin fyri lærling hjá tí almenna, tá ið hann fer í barsilsfarloyvi, er strikað.
Barsilsskipanin skal hava fráboðan um longt farloyvi
Foreldur, sum eru fevnd av lógarbroytingini, skulu biðja arbeiðsgevaran senda Barsilsskipanini teldubræv um, nær longda barsilsfarloyvið verður hildið, og hvør heldur tað. Foreldur, sum ikki hava arbeiðsgevara, skulu sjálv senda Barsilsskipanini teldubræv við hesum upplýsingum.
Teldubrævið skal sendast til barsil@taks.fo.


text:
Orð: Gunnar Hoydal
Lag: Vísulag
Í níti ár so nógv eg toldi,
sløddist her á geil og veg,
døkk er skræðan, svart er holdið,
tí tey Dimmu kalla meg.
Soleiðis er gamla Dimma,
selur kropp sín hvønn ein dag
sein í song og rísur snimma,
ár um ár við sama lag.
Hevði mær í ungum døgum
mangt eitt fagurt ideal,
ja, teir kundu sagt frá søgum
Johan Poulsen og Mogens Wahl.
Best var ríkisfelagsskapur,
og ofta hann í favnin tók,
og tá hann bleiv nóg so dapur,
treiv eg eftir Danabrók.
Eg við Fríðriki lá úti,
Viggo, Axel, Konstantin.
Kanska eisini við Knúti,
men tá var eg nakað lin.
Einki er mær tó sum Nato,
tá teir nálgast við honnør
tá tað uddi í hvørji sátu,
var eg altíð púra ør.
Gev mær alt, men ei teir reyðu,
tað er mær tó ov naivt.
Heldur eg mær sjálvi fleygi
enn eg fríggi kollektivt.
Umframt annað mangt eg gevi,
Ferdinan og Fjern og Nær,
trúgv mær, tað kann vera strævið
fyri eina gamla mer.
Sum tann einasti í Føroyum,
ið er heilt professionell,
kann eg taka móti hvørjum,
sum kann gera enn eitt sprell.


text:
Skúlavegleiðingin skal ráðgeva og leiðbeina næmingar í sambandi við útbúgvingar- og starvsval teirra og skipa arbeiðið í tráð við læruætlanir og ásetingar.
Ráðgevingin og leiðbeiningin fyri næmingar í 6. til 10. árgangi um útbúgvingar- og starvsval verður skipað sum felags undirvísing, ráðgeving og leiðbeining fyri bólkar og sum einstaklingaráðgeving og leiðbeining.
Skúlavegleiðingin rágevur um:
- Valgreina og breytatilboð skúlans
- Møguleikar at lúka undirvísingarskylduna
- Skipan, upptøkukrøv, møguleikar o.a. í útbúgvingarverkinum
- Vinnu- og arbeiðsmarknaðarviðurskifti
- Útbúgvingar- og virkisætlan fyri tann einstaka
- Vegleiðing til næmingar við serligum tørvi
- Vegleiðing í samband við, at næmingur fer úr skúlanum í ótíð.
Skúlavegleiðararar í skúlanum á Giljanesi eru Oddmar Ravnsfjall og Heidi Dam
Hent leinki:


text:
Bergensvømmerne bjóða til stóra altjóða svimjistevnu í Bergen, dagarnar 4. – 6. mai 2007, sum passar nokk so væl við eina minicruise við Norrønu. Har er bólkabýti niður til árgang 1994, gávukort á 50 – 300 norskar krónur til nummar 1, 2 og 3 í hvørjari grein í hvørjum bólki, umframt 2500 – 10000 norskar krónur til nummar 1, 2 og 3 í FINA stigum.
Kappingin er í einum 25 metra hyli við 7 geilum og el-tíð. Tey hava til stuttleikar skipað allar 50 metra finalur sum ‘útskiljingsløb’, har tey pilka spakuligasta burturúr og so svimja um aftur og um aftur til bara vinnarin er eftir. Tað er fyri so vítt frítt at melda til, um man passar til aldursbólkarnar (87 og eldri, 88-91, 92-94, og handicappaði). Men tey hava ásett eitt mestamark av riðlum til hvønn tein, soleiðis at tað í mesta lagi 300 riðlar á 400 metrum, 6 á 200 metrum, 9 á 100 og 9 á 50. Dugi ikki at siga um hesi mestamørk eru fyri hvønn bólk sær, men tað burdi í øllum førum verið fyri hvørt kynið (altso minst 6 riðlar á 400 tilsamans).
Tey skipa fyri rímiliga bíligum innivisti eisini, har sjálv náttin kostar 100 norskar krónur fyri hvønn, morgunmatur 50 norskar kronur, og frokost og døgverði 80 norskar krónur. Hartil skal roknast eitt gjald á 75 krónur fyri hvønn start hjá einstaklingi, og 150 krónur fyri hvønn start hjá stafettum. Har er forrestin ein kapping millum feløgini eisini, har tey telja upp stig fyri hvørt 1. – 7. pláss, til at finna besta svimjifelag á stevnuni.
Stevnan er frá fríggjadegi kl 17 (upphiting kl 16) til sunnukvøld umleið kl 18:30, og hóskar tí sum sagt rímiliga væl til eina minicruise við Norrønu… um man kann liva við at missa sunnudagin og (í øllum førum) ein part av fríggjadegnum. Norrøna fer nevniliga úr Tórshavn kl 18 hóskvøld og kemur til Bergens kl 17 fríggjadag (sum kappingin byrjar), og siglur so tíverri hinvegin aftur longu sunnumorgunin kl 9. Væl at merkja um eg dugi at lesa álmanakkan hjá Smyril Line rætt.
4. – 6. mai er vikuskiftið eftir FM 27. – 29. apríl, og 3 vikur áðrenn UM.
Innbjóðingin er viðfest her niðanfyri.


text:
UCAS vegleiðing mikudagin 13. desember
UCAS-vegleiðing mikudagin 13. desember á J.C. Svabosgøtu 14, klokkan 16.15-17.30. Tiltakið verður stroymað.
Ynskir tú vegleiðing í at fylla UCAS-umsóknarbløð fyri 2017 út (við umsóknarfreist 15. januar), so bjóðar Altjóða Skrivstovan nú vegleiðing komandi mikudag, 13. desember frá klokkan 16.15 til 17.30. Vegleiðingin fer fram á J.C. Svabosgøtu 14 í Tórshavn. Tú ert sjálvandi eisini altíð vælkomin til vegleiðing aðrar tíðir.
Framløgan verður send LIVE her: https://www.youtube.com/channel/UCyQ9W3P6b7lC78qxUMBaLdw/live
-
16.10.2018 Til lesandi SetursskrivstovanÍslendskur lestrarstuðul 2019Umsóknarfreistin til íslendska lestrarstuðulin er 1. desembe...
-
12.10.2018 Setrið Søgu- og samfelagsdeildin Til lesandiSigri M. Gaïni farin undir ph.d.-granskingarætlan á Setrinum um haturstaluSigri M. Gaïni fór í september 2018 undir ph.d.-lestur á Søg...
-
09.10.2018 Føroyamálsdeildin Til lesandiVísindalig grein um orðfeingið hjá føroyskum børnumGrein eftir Sissal Mariu Rasmussen í tíðarritinum First Lang...


text:
Sum kunnugt skuldi Eysturkommuna nú á býráðsfundi 28. juni taka støðu til, hvussu vítt svimjihylurin við Gøtugjógv skuldi niðurleggjast, so at Skeggjar og aðrir svimjarar í Gøtu heldur skulu fara til dømis til Leirvíkar at svimja. Endin á hesum varð, at leirvíkingarnir Jóhan Christiansen, Terji Lervig, Elin V. Olsen og Joen Magnus Rasmussen atkvøddu fyri at niðurleggja hylin, meðan Tollakur Joensen og Hanna Jensen úr Gøtu atkvøddu ímóti, og Fríðgerð Heinesen úr Leirvík og Hans Mourits Foldbo úr Gøtu atkvøddu blankt.
Úr fundarbókini hjá Eysturkommunu, fyri býráðsfund 28. juni:
10/00078
Svimjihylurin í Gøtu
Støðutakan um svimjihylurin í Gøtu skal verða opin í framtíðini, ella um høllin skal verða permanent fimleikarahøll.
Meirlutin í teknisku nevnd, Joen Magnus Rasmussen og Terji Lervig mæla til at hava ein svimjihyl í kommununi, tað er í Leirvík. Skúlaleiðslan og svimjifeløgini skulu verða við til at skipa svimjingina.
Meirlutin mælir eisini til at svimjihøllin í Gøtu verður permanent fimleikarahøll.
Minnilutin i teknisku nevnd, Tollakur Joensen mælir til at svimjifeløgini og skúlarnir skulu hoyrast áðrenn støða verður tikin í málinum.
Meirlutin í trivnaðarnevndini, Hanna Jensen og Tollakur Joensen mæla til at varðveita svimjihylin í Gøtu skúla fyri at tryggja, at svimjing framhaldandi verður ein natúrligur partur av skúlatilboðnum og at hon ikki verður niðurraðfest. Mælt verður til, at neyðugu ábøturnar verða gjørdar yvir eitt áramál.
Minniluti í trivnaðarnevndini, Elin V. Olsen, mælir til at hava ein svimjihyl í Leirvík og arbeiða fram ímóti at gera eina góða fimleikarhøll í Gøtu.
Fíggjarnevndin mælir til at taka undir við tilmælinum hjá meirlutanum í teknisku nevnd, um bert at hava ein svimjihyl í kommununi og hann verður í Leirvík.
Joen Magnus Rasmussen setti fram soljóðandi broytingaruppskot:
Sum eitt royndarár verður bert ein svimjihylur í Eysturkommunu skúlaárið 2010/2011 og verður hann í Leirvík. Svimjihylurin í Gøtu verður komandi skúlaár nýttur sum fimleikahøll.
Skúlaleiðslunar og svimjifeløgini skulu verða við til at skipa svimjingina.
Hanna Jensen setti fram soljóandi broytingaruppskot:
Svimjihylurin í Gøtu skúla verður varveittur fyri at tryggja, at svimjing framhaldandi verður ein natúrligur partur av skúlatilboðnum í Gøtu, og at annað virksemi í hesum hyli kann halda fram, og at neyðugu ábøturnar verða gjørdar so skjótt sum neyðugt er og so skjótt sum møguligt.
Fyrst varð atkvøtt um broytingaruppskotið hjá Joen Magnus Rasmussen
Atkvøtt varð soleiðis:
Atkvøður fyri:
Jóhan Christiansen
Terji Lervig
Elin V. Olsen
Joen Magnus Rasmussen
Atkvøddur ímóti:
Tollakur Joensen
Hanna Jensen
Atkvøddi ikki:
Fríðgerð Heinesen
Hans Mourits Foldbo
Sostatt er broytingaruppskotið hjá Joen Magnus Rasmussen samtykt.
Og sostatt er ein svimjihylur minni í Føroyum, hóast gylt lyfti frá politikarum um at betra um okkara umstøður.


text:
Ein nýggj norsk kanning bendir á, at pinkubarnasvimjing ikki bara er góð venjing og verja ímóti vatnskrekk, men eisini orsøk til varandi betri motorikk. 19 íslendskir pinkubarnasvimjarar vóru sum 5 ára gamlir sammettir við 19 onnur sum ikki høvdu gingið til pinkubarnasvimjing, men har umstøðurnar hjá børnunum annars vóru so líkar sum tað nú ber til, viðvíkjandi útbúgving og fíggjarliga støðu hjá foreldrunum og líknandi. Úrslitið var klokkuklárt, siga granskararnir, at børnini sum høvdu gingið til pinkubarnasvimjing vóru nógv betri fyri motoriskt, enn tey sum ikki høvdu svomið sum baby.
Pinkubarnasvimjararnir svumu tveir tímar um vikuna, frá teir vóru 2-3 mánaðar gamlir til teir vóru umleið 7 mánaðir. Venjingin var til dømis at bólta rút á flótandi máttu, at dykka undir vatnskorpuna, og at balansera á hondina á foreldrinum (í vatni). Sum 5 ára gomul vórðu báðir bólkar so testaðir, í øvilsum sum at ganga á tá, at standa á einum beini, at hoppa band, at rulla ein bólt í mál og at lofta einum ertnaposa. “We saw very clearly that baby swimmers were the best in exercises that related to balance and the ability to reach for things”, sigur Hermundur Sigmundsson, professari í sálarfrøði á Norwegian University of Science and Technology.
Sigmundsson sigur eisini, at hann var imponeraður av hvussu nógv pinkubarnasvimjararnir dugdu, longu meðan teir enn vóru pinkubørn. “The instructor was able to bring three-month-old babies right up to a balanced position, standing on his palm. The babies locked joints — it was amazing to watch”. Og niðurstøðan er tí greið, at venjing av pinkubørnum gevur úrslit. “It’s incredibly exciting that specific training for young babies has an effect later in life. Development is a dynamic interplay between maturation, growth, experience and learning. Our study shows that we must never underestimate the learning aspect.”
Venjingin hevði óivað kunnað verið í øðrum ítróttargreinum enn bara svimjing, til at menna børnini motoriskt. Men her havi eg (Rókur) hug at skoyta uppí – sum pápi at 4 børnum – at tað er avmarkað hvat tú kanst venja við børnum sum eru 2-7 mánaðar gomul. Tey duga jú illa nokk at sita, tá ið tey eru 7 mánaðar gomul … um altso tey ikki hava svomið 🙂
Kelda: ntnu.no


text:
SÁLARLIG HEILSA
Lat ikki sólina seta yvir vreiði
05. Jul 2016
Eg haldi, vit øll kunnu leggja okkum í geyma, at vit ikki lata sólina seta yvir okkara vreiði. Men at vit hava tað gotta saman....
les meir
Logga av. Heilt av!
30. Jun 2016
Fyri mína sálarligu heilsu, er sera umráðandi, at eg loggi av. Heilt av! Frá telefon, teldu og øllum. - Og tað skuldi tú kanska roynt..."...
les meir
Náttúrligt at seta seg í samband við sálarrøðing
27. Jun 2016
Hjá mær er tað líka náttúrligt at ringja til ein sálarfrøðing, sum tað er at ringja til læknan...
les meir
Ljósið kemur aftur
22. Jun 2016
Tað er í ordan, at man følir seg sum eina moldvørpu nakrar dagar. Man tekur tað aftur, tá ið ljósið kemur...
les meir
Menn og kenslur
21. Jun 2016
Tað er viktugt, at vit - eisini menn - duga at vísa kenslur...
les meir
Gangi langar túrar
16. Jun 2016
Eg royni, at ganga nakrar langar túrar viðhvørt. Tað er grúiliga gott fyri meg, í øllum førum..... ...
les meir
Familjan og arbeiði
13. Jun 2016
Vit fara tær komandi tvær vikurnar at senda filmsbrot við kendum persónum. Fyrsta er við Aksel V. Johannesen, løgmanni.
les meir
Sunn sinn
13. Jun 2016
Fólkaheilsuráðið fer komandi tíðina at seta fokus á sálarliga heilsu - á Sunn sinn. Tað er eins...


text:
- Tíðindi, mentan og ítróttur
Ungu svimjararnir hava tikið seg fram
Tak niður
- Tað eru serliga ungu svimjarnir, ið hava tikið seg fram. Fleiri teirra hava betrað sína tíð, sigur Rókur í Jákupsstovu, formaður í Svimjisamband Føroya.
Harafturat eru tað eisini fleiri, ið hava svomið seg til størri kappingar. Í dag eydnaðist tað Kristinu í Skála úr Havnar Svimjifelag at svimja undir kravtíðina til NMU. Og í gjár svam Martin V. Sivertsen úr Ægir seg eisini til NMU kappingina.
NMU er ein norðurlendsk meistara kapping, sum verður í Finnlandi. Síggj øll, ið hava kvalifiserað seg til kappingar uttanlands her.
Í dag varð aftur føroyskt met sett. Hesaferð vóru tað menninir í Havnar Svimjifelag, ið settu met í 4x200m frísvimjing - sí innslag við monnunum í Havnar Svimjifelag her.
Umframt tað settu menninir í Ægi junior met í 4x200 frísvimjing.
FOTO: Jakob Jørgensen
Sí eisini


text:
Sudringar.fo: Suðringar møttu einum væl betri liðið við Stórá í gjár, tá B36 var á vitjan – og tá okkara menn, so eisini høvdu ein “off-day”, so gjørdist uppgávan sera trupul.
B36 vann greitt 4-0 og sigur var eisini uppiborin.
Fyrstu løtuna eftir slíkt tap eru leikarar, øll rundanum liðið og eisini áskoðarar keddir um úrslitið. Men tá tikið verður inn í myndina, at Suðringar á leiðini hava varpað út bæði KÍ og Víking – og hartil hava spælt seg fram til hálvfinaluna, og eru millum tey seinastu 4 liðini í kappingini, so kunnu okkara menn, øll rundanum liðið og áskoðarar eisini hugsa um Løgmanssteypið 2018 sum eitt gott upplivilsi.
Áðrenn drigið varð í Løgmanssteypinum 2018 var okkara lið ikki givið nógvar møguleikar. -Og tá so fyrst KÍ og síðani Víkingur vóru á leiðini, væntaðu øll, at dystirnar í Løgmanssteypinum ikki fóru at verða nógvir í tali hjá Suðringum.
Men okkara menn og ikki minst áskoðararnir vildu tað annarleiðis – og hava greitt gjørt ein sera góðan figur í kappingini um Løgmanssteypið 2018.


text:
Stefan á U19 landsliðið
TB | 18/05/17
Ungi og evnaríki TB/FC Suðuroy/Royn leikarin Stefan Radosavljevic er úttikin til U19 ladsliðshópin sum skal spæla tveir vinardystir ímóti Luksemburg tíðliga í juni mánað.
Stefan var við U17 landsliðnum, tá teir vóru til EM endaspælið fyrr í hesum mánaðinum.
Vinardystirnir ímóti Luksemburg eru 6. og 8. juni. Ferðalagið fer úr Føroyum 4. juni. Landsliðsvenjari hjá U19 er Jógvan Martin Olsen.
Hópurin, ið er úttikin sæst niðanfyri.
Mathias Heðinson Lamhauge HB
Rói Mørk Hentze B36
Anbjørn Svensson Olsen Víkingur
Petur í Túni Víkingur
Andri Benjaminssen NSÍ
Sjúrður Pauli Nielsen NSÍ
Andrias Edmundson B68
Hugin Samuelsen B36
Magnus Holm Jacobsen B36
Mourits Heini Mortensen NSÍ
Stefan Radosavljevic TB/FC Suðuroy/Royn
Aron Knudsen NSÍ
Gilli Samuelsen B36
Tórur Jacobsen KÍ
Tonnie Joensen Víkingur
Aksel Bjartalíð Danielsen KÍ
Hannes Agnarsson B36
Hans Jákup Anfinnson HB


text:
- Har var eingin samanbrestur. Hatta er fultkomuliga yvirdrivið, sigur russiski ráðharrin fyri ítrótt, Vitalij Mutko, við Russia Today.
Hetta hendir eftir, at UEFA annars hevur sett kanning í verk av tí, sum hendi beint áðrenn dystarlok í gjár í EM dystinum millum Russland og Ongland, sum endaði 1-1. Fyrst ljóðaði ein ógvusligur bumbubrestur, og tíðindini vilja vera við, at hetta var avtalað frammanundan og var signalið til nakrar russiskar áskoðarar um at leypa á bretsku áskoðararnar.
Av tí at vandi kann vera fyri tílíkum, plaga áskoðararnir at vera skildir væl og virðiliga sundur við sterkum hegni ella líknandi, men so ar ikki á Stade Velodrome leikvøllinum í Marseilles í gjár. Tað hevði annars verið friðarligt kring leikvøllin, hóast ófriður og bardagar høvdu verið aðrastaðni í býnum millum áskoðararnar. Men brádliga endaði galið.
Hóast myndir vísa ógvusligu hendingarar, so vilja russar ikki viðganga hendingina. Russiski ráðharrin fær undirtøku frá Aleksander Shprigin, sum skipaði fyri russisku áskoðarafjøldini.
- Har var eingin bardag. Bretarnir reistu seg bara upp og rýmdu. Løgreglan var til staðar og gjørdi eitt gott arbeiði, sigur hann, sambært svenska Aftonbladet.
Hetta sigur hann hóast fleiri áskoðarar endaðu á sjúkrahúsi og myndir prógva hendingina. Samanlagt vórðu 35 fótbóltsfjepparar innlagdir í Marseilles í gjár, fýra við álvarsligum skaðum, men júst hvussu nógvir av hesum høvdu verið inni á Velodrome leikvøllinum, er óvist.


text:
Barnaansing:
Barnagarðurin á Teigunum fevnir um bæði vøggustovu, barnagarð og frítíðarskúla.
Á stovninum ganga 62 børn frá hálvt árs aldri til 9 ára gomul. Umframt børn úr Sands kommunu, er avtala gjørd við Húsavíkar og Skálavíkar kommunu, so børn úr Húsavík, Dali, Skarvanesi og Skálavík ganga eisini í barnagarðinum á Sandi.
Fýra námsfrøðingar og sjey hjálparfólk starvast í barnagarðinum.
Opið er millum 7.30 og 17.00. Hevur ein tørv á ansing áðrenn kl. 7.30, ber tað til at fáa í lag við at siga frá á tlf. nr. 28 07 50 áðrenn kl. 18 kvøldið fyri.
Ongin bíðilisti er at sleppa á stovnin, og ynskir ein pláss fæst hetta við at venda sær til kommunuskrivstovuna ella skrivstovuna í barnagarðinum.
Prísir:
Heildags vøggustovugjald 2275,- kr
Hálvdags vøggustovugjald 1275,- kr
Heildags barnagarðsgjald 1900,- kr
Hálvdags barnagarðsgjald 1050,- kr
Frítíðarskúla gjald 1000,- kr
Matur:
Børnini skulu hava matpakka við hvønn dag. Hann eta tey klokkan 11. Fyrrapartin fáa tey annars frukt, og seinnapartin fáa tey millummála, sum stovnurin skipar fyri.
Leiðari er Petrina Nolsøe.
Barnagarðurin á Teigunum
Koytugøta 1, 210 Sandur
Telefon 361750.


text:
FSF Varpið: Bleytan maga undir frásøgn
ítróttur05-10-2018 - 10:01 - Jóanis Albert Nielsen
FSF: Hilmar Jan Hansen telist millum okkara royndastu ítróttarfrásøgufólk, og hevur upplivað mangt og hvat millum ár og dag í jakstranini eftir tí góðu søguni. Til ein dyst í Beograd fyri nøkrum árum síðani, var hann øgiliga kroystur.
Hann byrjaði sum blaðmaður á Dimmalætting 12. august í 1985, og síðan hevur runavíkingurin umboðað eina ørgrynnu av miðlum, til hann endaði á FM1, hvørs lurtarar nú hava gleði av hansara frásøgnum.
Tað var á landsliðsferð í Beograd, sum frásøgufólk fyri Útvarp Føroya, at Hilmar Jan kom í eina heldur kroysta støðu einaferð í 90-árunum.
- Kroystur er nokk ikki orðið. Suni Merkistein, Jónsvein Heinesen og eg vóru í Beograd. Vit fóru so út at eta tað eina kvøldið, og høvdu klárt og týðiliga fingið at vita, at vit ikki skuldu eta salatið, tí vatnið kundi innihalda bakteriur, sum vit ikki toldu so væl, fortelur Hilmar Jan.
- Vit endaðu so á eini fantastiska fittari matstovu, har ein spældi harmoniku, ein spældi violin, og so gingu teir og sungu. Vit sótu við eitt borð úti í túninum, búffurin var ófatiliga lekkur og sjálvandi endar tað við, at mann líka tekur og gafflar eina hálva tomat og eitt salatblað – ikki nógv, men eitt sindur av tí...
Vilt tú vita, hvussu søgan endar? Hoyr endan og fleiri aðrar góðar og stuttligar søgur í FSF Varpinum, sum hesaferð hevur vitjan av Hilmari Jan Hansen. Hoyr eisini, hvussu Hilmar Jan væntar, at leikur fer at ganga í 25. umfari í Betri Deildini, sum verður spælt leygardagin.


text:
Orð og lag: James Mountain
Týtt: Petur William Háberg
1. Sál mín, ver still fyri Jesus,
vík aldri honum frá,
minst, at tær altíð nýtist
honum at dvølja hjá!
Hvussu skalt fram tú finna,
her sum tú einki sær,
um tú ei gongur eftir
vegnum, hann vísir tær!
Niðurlag: Tak meg í hond, áh, Harri,
leið meg tín egna veg!
Kann hann enn tykjast løgin –
heim hann tó førir meg.
2. Sál mín, ver still fyri Jesus,
halt á í trúgv og bøn!
Ljós í tíns hjartans myrkur
verða tá skal tín løn;
gev honum tað, hann gav tær,
legg bert alt í hans hond!
Hann skal teg reinsa, fylla,
við síni kærleiksond.
3. Sál mín, ver still fyri Jesus,
granska hans dýra orð!
Tá skal hann alt teg læra,
sál tíni reiða borð.
Og um tú lýðin fylgir
tí, sum tú finnur har,
skal hann av kraft og náði
meir og meir vísa tær.


text:
Føroyskt - Landspítali
Landspitalin er meginsjúkrahúsið í Íslandi við umleið 682 seingjarplássum. Á Landspítalinum eru umleið 5.200 starvsfólk og er tað størsta einstaka arbeiðsplássið í landinum.
Upplýsing
Landspitalin er eisini frálæru sjúkrahús við høgum yrkisligum førleikum ið veitir sjúklingum eina góða heilsutænastu á høgum stigi.
Landspitalin leggur seg eftir at gera eitt dygdargott arbeiði, eitt trygt og virðiligt umhvørvi fyri sjúklingar, avvarðandi og starvsfólk.
Sjúkrahúsið liggur miðskeiðis í Reykjavík og tí er stutt til alla tænastu.
Sjúkrahúsleiðsluni er mannað við sjúkrahússtjóra, varastjóra og fyrisitingarstjórum.
Sjúkrahússtjóri er Páll Matthíasson.
Á heimasíðini hjá Landspitalinum www.landspitali.is finnur tú m.a. upplýsingar um viðgerð, deildir og praktisk viðurskifti í samband við innlegging.
Telefon
- Telefonnummar er 543 1000
- Tá ringt verður á 543 1000 er møguleiki fyri ummstilling til allar deildir.
Leiðbeining á Landspitalinum við Hringbraut og Fossvogi
- Leiðbeiningin við høvuðsinngongdina tekur sær av, at leiðbeina sjúklingum og avvarðandi á Landspitalinum.
- Leiðbeiningin er opin kl. 08:00-20:00 í Fossvogi
- Leiðbeiningin er opin kl. 08:00-21:00 við Hringbraut
Vitjunartíð
Vitjunartíð er hvønn dag kl. 15:00-20:00. Kvinnudeildin kl. 18:30-20:00. Er tørvur á tí ber til at vitja sjuklingar aðrar tíðir.
Royking
Tað er ikki loyvt at roykja á sjúkrahúsinum.
Sølubúðir hjá Reyða Kross
Kvinnudeildin hjá Reyða krossi hevur tvær sølubúðir. Onnur er í forhøllini á sjúkrahúsinum í Fossvogi og hin í forhøllini á sjúkrahúsinum við Hringbraut (Kringlan).
Sølubúðinar selja allar vanligar kioskvørður ymisk breyð við viðskera gávur og blómur.
Upp og afturlatingartíðir:
- Gerandisdagar kl. 10:00-16:00
- Leygar og sunnudagar kl. 14:00-16:00
Sjálvsøla:
Kvinnudeildin hjá Reyða krossi hevur nakrar sjálvsølur í forhøllini á sjúkrahúsinum í Fossvogi og sjúkrahúsinum við Hringbraut (Kringlan) har ein kann keypa breyð, drykk og góðgæti.
Altjóða ávísan til heilsustarvsfólk
BRÁÐFEINGISHJÁLP:
Tá tørvur er á bráðfeingishjálp. Ringið til:
Tel. + 354 825 3536 Álvarsliga sjúk børn
Tel. + 354 543 2011 Bráðfeingismóttøka
Læknahjálp, ið roknast at vera neyðug innan 1-3 dagar
Tá talan er um brádliga og versnaða sjúku, og tørvur er á læknahjálp innan 1-3 dagar, skal ein venda sær til Flæðisdeild E2. Starvsfólkið fær neyðugar upplýsingar um sjúklingin, hvørju sjúkueyðkenni sjúklingurin hevur og stutta sjúkrasøgu. Síðani fara boðini beinleiðis til vaktlæknan, ið tekur støðu til um framhaldið.
Kanning fyri MRSA
Allir sjúklingar, ið skulu til kanningar og viðgerð / innlegging á Landspitalinum skulu kannast fyri MRSA.
Sjúkraflutningstænastan
Tá ið sjúklingar skulu flytast til og frá flogfari, skal flutningur bíleggjast úr Føroyum.
Ringjast skal til Sjúkraflutningstænastuna í Reykjavík.
Tlf. 00 354 5702080
Opið er alt samdøgrið, halgidagar og um vikuskiftið.
LÆKNAHJÁLP, gerandisdagar:
1. Ringjast kann, ella við at senda ávísingarseðil. Skrivið navn, føðingardag, bústað, telefon og ávísandi lækna á ávísingarseðilin. Eisini hvørji sjúkueyðkenni sjúklingurin hevur, sjúkrasøgu, ella hvat slag av kanning ynskt verður. Síðani verður ávísingarseðilin sendur til Flæðisdeildina (sjúklingaskrivstovan).
Tá ið Flæðisdeildin E2 hevur móttikið ávísingarseðilin, fara boðini beinleiðis til ávísta serlækna, ið tekur støðu til nær sjúklingurin skal kallast inn. Síðan verður innkallingarbræv sent umvegis teldupost til Uttanlandstænastuna á Landssjúkrahúsinum, ella fyristøðukvinnuna á Klaksvíkar ella Suðuroyar Sjúkrahúsi við upplýsingum um, nær sjúklingurin hevur fingið tíð til samrøðu, kanning og viðgerð/ innlegging. Hetta verður so sent til sjúklingin saman við vegleiðing og kunning. Tá ið sjúklingurin hevur gjørt avtalu við Uttanlandstænastuna á Landssjúkrahúsinum, Klaksvíkar ella Suðuroyar Sjúkrahús, um nær hann ynskir at ferðast, skulu øll kanningarúrslit, so sum avrit av journal, skanning, mikrosvar, patologisvar, røntgenmyndir, blóðroyndir og MRSA, sendast umvegis faks til Flæðisdeildina E2, Sléttuvegi 2, 105 Reykjavík.
2. Ringjast kann beinleiðis, ella við at senda teldupost til ávísta serlæknan (mánadag til fríggjadag 08:00-16:00)
Innkallingarstjórar
Skurðdepilin
- Gunnjóna S. Jensdóttir, teldupostur: gunnjona@landspitali.is
Æðraskurðviðgerð
- Marta K. Pétursdóttir, teldupostur: martakpe@landspitali.is
Hjartamyndatøka.
- Sigurlaug Magnúsdóttir, teldupostur: sigurlma@landspitali.is
Stráluviðgerð
- Svandís Matthíasdóttir, teldupostur: svandism@landspitali.is
Kvinnuskurðviðgerð
- Majbritt Vestergaard, teldupostur: majbritt@landspitali
Kanning fyri MRSA av sjúklingum, ið skulu í viðgerð á Landspítalinum í Reykjavík
Sum áður kunnað, verða sjúklingar, ið skulu í viðgerð á Landspítalinum í Reykjavík kannaðir fyri Meticillin resistentar Staphylococcus aureus (MRSA).
Sjúklingurin fær soljóðandi bræv frá ávísandi lækna:
Kanning fyri MRSA
Vit skriva til tygum fyri at siga frá, at allir sjúklingar, ið skula í viðgerð á Landspítalinum í Íslandi, skulu kannast fyri eina bakteriu, ið hevur heitið MRSA.
Fyri at tryggja, at Landspítali fær kanningarúrslitini í góðari tíð, heita vit á tygum, um at fara til komunulækna at blíva potað. Potingarnar verða gjørdar við vattpinnum í næsagluggunum, svølginum, aftanfyri kynsgøgnini og frá eksemi, um tygum hava tað. Er okkurt ólekt sár, verður potað frá tí eisini.
Kommunulæknarnir eru kunnaðir um mannagongdina, so tað er nóg mikið, at tygum upplýsa fyri læknanum, at tit skulu kannast fyri MRSA, tí at tygum skulu í viðgerð á Landspítalinum í Íslandi.
Um tygum eru í ambulantari viðgerð, verða potingarnar gjørdar í ambulatoriinum.
MRSA eru stafylokokkar, ið hava mótstøðuføri fyri tí antibiotikanum, ið vanliga verður brúkt til viðgerð av bruna, ið stavar frá stafylokokkum. MRSA er sera sjáldsom bæði í Íslandi og í Føroyum, og tað er just fyri at forða, at hon verður spjadd, at íslendsku heilsumydugleikarnir krevja, at fólk verða potað.
Tað er lítið hugsandi, at tygum hava hesa bakteriuna, men skuldi tað víst seg, er hon løtt at týna, men avleiðingin kann verða, at viðgerðin á Landsspitalínum verður útsett nakað.
Vit fara at heita á tygum um at gera hesar kanningarnar. Potað verður frá næsagluggum, svølgi, perineum, eksemi um tað er og frá sárum. Kolpotipinnar skulu brúkast. Ein seðil skal verða fyltur út fyri hvørt potingarstað. Tað mýkir munandi um mannagongdina í rannsóknarstovuni um skriva verður á seðlarnar: Til kanning fyri MRSA.
Utanlandstænastan á Landssjúkrahúsinum
Í juni 1926 varð grundarsteinurin lagdur til sjúkrahúsið (Landspitalin) í Reykjavík, og var bygningurin liðugur 20. desember 1930.
Tað var Guðjón Samúelson byggimeistari, ið teknaði og stóð fyri byggingini. Tað tók umleið 4 ár til tað stó liðugt.
Í fyrstuni vóru bert tvær deildir, skurð- og heiliráðdeild . Tá ið sjúkrahúsið byrjaði sítt virksemi í 1931 vóru bert 92 seingjarpláss, 46 pláss á skurðdeildini og 46 pláss á heilliráðdeildini. 12 av hesum seingjarplássum vóru nýtt til barnakonur.
Í ár 2000 vóru Landspítalin og sjúkrahúsini í Reykjavík samanløgd í eitt meginsjúkrahús, Landspítalin.
Landspitalið er frálærusjúkrahús, og lesandi í sjúkrarøkt fáa ein part av læru síni í har.
Lesandi taka lut í dagligu viðgerðini av sjúklingum, og eru altíð undir ábyrgd og fáa vegleiðing frá leiðbeinara sínum. Landspítalin er, við umleið 682 seingjarplássum og við sínum 4.500 starvsfólkum, størsta einstaka arbeiðspláss í landinum.
Landspítalin hjá lærda háskúlanum er eitt vælvirkandi og nútímans sjúkrahús, ið tekur ímóti sjúklingum úr øllum Íslandi.
Ein stórur partur av virkseminum er á Landspítalinum við Hringbraut og Landspítalinum í Fossvogi. Harumframt eru 15 starvsøki aðra staðni í Reykjavík.
Arbeitt verður fyri løtuni við at leggja saman bráðøkið og rannsóknarøkið í nýggja Landspitalinum við Hringbraut.
Tað eru góð útlit fyri einum nýggjum sjúkrahúsi í 2023.
Faldarar við kunning um ymsar skurðviðgerðir og eftirfylgjandi venjingar. Faldararnir veita kunning um millum annað, bróstskurðviðgerð, lívmóðurtöku við undirlívskurði, hjartaskurðviðgerð, æðraskurðviðgerð og venjingar eftir skurðviðgerð á brósti.
Faldarar til sjúklingar
Upplýsingar um tónleikaframførslur, frítíðarítriv, vitjunarverd støð, útferð, handlar, peningastovnar, biograf, miðlar, veðrið, gisting, feløg og ymiskt annað.
Feløg
Føroyingafelagið í Reykjavík
Tlf: 866 2321 ella 863 8905
forrek@visir.is
Krabbameinsfélag Íslands
Skógarhlíð 8
105 Reykjavík
Tlf: 543 1900
www.krabb.is
Norðurlendskt samstarv
Sendistovan í Reykjavík
Austurstræti 12
3 hædd
101 Reykjavík
Tlf: 511 3200.
Tíðindatænasta á heimasíðuni hjá Sendistovuni
www.faroes.is
elsbah@tinganes.fo
Norræna húsið
Sturlugötu 5
101 Reykjavík
Tlf: 551 7030
www.norraenahusid.is
nh@nordice.is
Ferðasamband / Útferðir
Taxi:
Hreyfill - tlf: 588 5522
BSR - tlf: 561 000
Bygdarleiðir:
www.straeto.is
Kunning um ferðir og ferðatænastu á Íslandi:
www.visiticeland.com
Bussar:
Umferðarmiðstøðin (BSÍ)
Vatnsmýravegi 10
101 Reykjavík
www.bsi.is
Posthús
Íslandspóstur hf
Stórhöfða 29
Reykjavík
www.postur.is
posta@posta.is
Telefon
Leita eftir navni, tlf, nummari. bústaði, bygd/býli:
www.ja.is
!!! Ney/Hjálp - tlf: 112
Menning og list
Her kanst tú keypa atgongumerki til tónleik og onnur tiltøk:
www.midi.is
Harpa (tónleikahús)
www.harpa.is
Reykjavíkar kommuna
www.reykjavik .is
Peningastovnar
Landsbankinn
Austurstræti 11
Kundatænastan, tlf: 410 4000
www.info@landsbanki.is
Íslandsbanki
Kundatænastan, tlf: 440 4000
www.islandsbanki@islandsbanki.is
Arion banki
Borgartúni 19
Kundatænastan, tlf 444-7000
www.arionbanki@arionbanki.is
Frítíðarítriv
Svimjing
www.sundlaugar.is
Handlar
Ein røð av handlum, ið selja alt frá gerandisvørum, og klæðum á alla familjuna:
Smáralind
Hagasmára 1
Kópavogur
www.smaralind@smaralind.is
Kringlan
Kringlunni 4-12
Reykjavík
www.kringlan@kringlan.is
Miðbýurin í Reykjavik: Laugavegur / Skólavörðustígur o.a.
Fjølmiðlar
www.visir.is
www.mbl.is
www.ruv.is
Veðrið og koyrilíkindi
www.vedur.is
www.vegir.is
Flogferðsla (komur / fráferðir)
Reykjavík - www.textavarp.is (bls. 422-423)
Keflavik - www.textavarp.is (bls. 420-421)
Stjórnarráð Ísland
Gott at vita
Tygum fáa bræv sendandi ella teldupost frá Uttanlandstænustuni í Tórshavn, har boðað verður frá, nær tygum skulu møta til samrøðu og kanningar.
Tygum møta síðani á Innskrivingarmiðstøðina 10E við Hringbraut ella á innskrivingarmiðstøðina í Fossvogi B3 har tygum tosa við ein hjálparlækna.
Hann fær upplýsingar frá tær um heilsu tína gjögnum tíðina, og journalførir teir. Hann greiðir tær frá skurðviðgerðini, og hvat tú kanst vænta tær. Neyðugar kanningar verða somuleiðis gjørdar til at meta um heilsustøðu tína.
Ein sjúkrarøktarfrøðingur greiðir frá, um fyrireiking og innlegging.
MINST TIL samleikaprógv. Taka tygum heilivág, verða tygum biðin um at taka hann við.
Tá tygum møta til innlegging
Á deildini tekur ein sjúkrarøktarfrøðingur ímóti tygum, og vísar tygum til rættis á stovuni.
Síðani fært tú vegleiðing um, hvussu tú kanst fyrireika teg til skurðviðgerðina og hvat tú kanst vænta tær í sambandi við hana. Tygum eru vælkomin at spyrja um øll ivamál.
Allir sjúklingar verða kannaðir fyri blóðtrýst, puls og fepur.
Innskrivingarmiðstøðin við Hringbraut
Fyrireiking til skurðviðgerð er umráðandi. Starvsfólkið á Innskrivingarmiðstøðini fær upplýsingar um teg frá tær og upplýsir teg um viðgerðina. Neyðugar kanningar verða somuleiðis gjørdar til at meta um heilsustøðu tína og fyrireika uppihald títt á sjúkrahúsinum.
Móttøkan av innkallaðum sjúklingum fer fram á Innskrivingarmiðstøðini 10E, sum heldur til í kjallaranum á sjúkrahúsinum.
Miðstøðin er opin gerandisdagar kl. 08:00-16:00.
- Tlf. á miðstøðini er 543 2039.
Deildarleiðari 10E er Hrafnhildur Baldursdóttir, sjúkrarøktarfrøðingur, teldupostur: hrafnhba@landspitali.is.
Innskrivingarmiðstøðin í Fossvogi
Móttøkan av innkallaðum sjúklingun fer fram á Innskrivingarmiðstøðina B3, sum liggur á 3. hædd.
Miðstøðin er opin gerandisdagar kl. 08:00-16:00.
- Tlf. á miðstøðini er 543 2060
Deildarleiðari B3 er Sólveig Sverrisdóttir, sjúkrarøktarfrøðingur.
Teldupostur: solveig@landspitali.is
Klæði
Alt til persónligt reinføri, inniskógvar, morgunkápu og lættar buksir skulu tygum hava við. Sjúkrahúsið letur undirklæðir og skjúrtur.
Pengar og virðislutir
Landspitalin kann ikki átaka sær ábyrgd av peningi og virðislutum hjá sjúklingum og avvarðandi.
Heilivág
Um tygum nýta heilivág, verða tygum biðin um at taka hann við.
Telefon
Tygum er vælkomin at hava fartelefon við. Hon skal tó vera ljóðleys og ikki til ampa fyri onnur. Tá tygum ringja til Føroyar, ringja tygum +00298.
Atgongd til Internet
Tað ber til at koma út á netið ókeypis, hevur ein eina farteldu við tráðleysum internetið, ber til at brúka okkara atgongd.
Sjónvarp og útvarp
Sjónvarp er á flestum stovum og útvarp á hvørjari stovu.
Tagnarskylda
Øll starvsfólk á Landspítalinum hava tagnarskyldu í málum, sum snúgva seg um sjúklingar.
Tygum kunna tí trygt venda tygum til starvsfólkini, um tað er nakað, sum tygum vilja tosa um.
Vegna tagnarskylduna ber ikki til hjá starvsfólkunum á Landspítalinum at svara øllum spurningum frá teimum avvarðandi.
Útskriving og eftirviðgerð
Eftir útskrivingina fær lækni tygara útskrivingarbræv í THS-skipanini við frágreiðing um sjúku og viðgerð tygara, treytað av tygara tilsøgn.
Um mett verður, at tygum hava tørv á eftirviðgerð, verða tygum kunnaður um hetta innan útskriving.
Vit skriva til tygum fyri at siga frá at allir sjúklingar ið skula í viðgerð á Landspítalinum í Íslandi skulu kannast fyri eina bakteriu ið hevur heitið MRSA.
Fyri at tryggja, at Landspítali fær kanningarúrslitini í góðari tíð, heita vit á tygum um, at fara til komunulækna at blíva potað.
Potingarnar verða gjørdar við vattpinnum í næsagluggunum, svølginum, aftanfyri kynsgøgnini og frá eksemi, um tygum hava tað.
Er okkurt ólekt sár, verður potað frá tí eisini.
Kommunulæknarnir eru kunnaðir um mannagongdina, so tað er nóg mikið, at tygum upplýsa fyri læknanum, at tit skulu kannast fyri MRSA, tí at tygum skulu í viðgerð á Landspítalinum í Íslandi.
Um tygum eru í ambulantari viðgerð, verða potingarnar gjørdar í ambulatoriinum.
MRSA eru stafylokokkar, ið hava mótstøðuføri fyri tí antibiotikanum, ið vanliga verður brúkt til viðgerð av bruna, ið stavar frá stafylokokkum.
MRSA er sera sjáldsom bæði í Íslandi og í Føroyum, og tað er just fyri at forða, at hon verður spjadd, at íslendsku heilsumydugleikarnir krevja, at fólk verða potað.
Tað er lítið hugsandi, at tygum hava hesa bakteriuna, men skuldi tað víst seg, er hon løtt at týna, men avleiðingin kann verða, at viðgerðin á Landspítalinum verður útsett nakað.
Fysioterapeutur
Tað hevur stóran týdning, at tygum koma í gongd við venjingar beinavegin aftan á skurðviðgerðina. Meðan tygum eru innløgd/innlagdur kemur ein fysioterapeatur at hjálpa tygum við venjingum.
Máltíðir
Kroppurin hevur tørv á fjølbroyttum og sunnun kosti. Við sjúku missa nógv fólk matarlystin, og tí er tað umráðandi at eta og drekka. Landspitalin leggur stóran dent á, at maturin er fjølbroyttur, smakkar væl og er føðsluríkur.
Morgunmatur fyri sjúklingar verður borðreiddur kl. 08:00, døgurði kl. 12:00 og nátturði kl. 17:00. Eisini fæst kaffi og te seinnipartin og á kvøldi.
Avvarðandi kunnu eisini keypa sær heitan mat og breyð við viðskera í matstovuni, sum er á 2. hædd í húsið 13 við Hringbraut. Matstovan hjá Landspitalanum í Fossvogi er á fyrstu hædd A1.
Matstovurnar eru opnar fyri starvsfólk og vitjandi gerandisdagar kl. 07:30-19:30.
Um vikuskifti kl. 08:45-19:30
Upp og afturlatingartíðir gerandisdagar:
Upp og afturlatingartíðir um vikuskifti:
Tulkatænasta
Sambært rættindi sjúklingsins, sum ikki tosar íslenskt, hevur hann rætt til tulking av upplýsingum um heilsustøðu og ætlanum viðvíkjandi viðgerð, kanning og innlegging.
Landspitalin samstarvar við tulkatænastuna Alþjóðasetur, telf. 530 9300 / 530 9304, teldupostur www.tulkun@asetur.is.
Bíðleggingar av tulki, skal verða inni í seinasta lagi í vikuni frammanundan, tulkað verður.
Tulkur skal bíleggjast á Uttanlandstænastuni.
Útskriving
Ein sjúkrarøktarfrøðingur gevur tær upplýsingar og leiðbeiningar viðvíkjandi heimferð. Tørvar tygum heilivág, fáa tygum ávísing til heilivág og somuleiðis ráðgeving um kost, rørslu og venjingar.
Í ávísum førum skal eftirviðgerð veitast ambulant. Um mett verður, at tygum hava tørv á eftirviðgerð, verða tygum kunnaður um hetta innan útskriving.
Minst til at biðja um læknaváttan,um tú hevur brúk fyri henni.
Sálarrøkt og trúgv
Á Landspitalinum starvast nakrir sjúkrahúsprestar / kirkjutænarar. Hvør prestur/kirkjutænari er tilknýttur einari deild.
Teirra uppgáva er at veita andligan og trúgarligan styrk til sjúklingar og avvarðandi. Ynskja tygum at tosa við prest, kann sjúkrarøktarstarfólkið á deildini skipa fyri hesum.
AndlátVið deyða og og jarðarferð er so mangt, sum avvarðandi hava at hugsa um. Um tygum ynskja bønarhald ella hjálp til á annan hátt, skulu tygum tosa við sjúkrarøktarstarvfólk á deildini, um at tygum ynskja at tosa við prest, og saman avgera tit nær bønarhaldið skal verða.
Íslendska krabbameinsfelagið eigur 8 íbúðir á Rauðarárstíg 33 í Reykjavík.
Landspítalin leigar og rekur íbúðirnar. Nútímans innbúgv og hentleikar eru í íbúðunum, so sum vaskimaskina, køliskáp við frystiboks, kaffimaskina, køksútbúnaður, dýnur, seingjarklæðir, handklæðir, dustsúgvari, sjónvarpi, útvarpi og tráðleyst internet.
Íbúðirnar eru innrættaðar við køki og stovu í einum, wc/ bað, duri, hjúnarúmi og gestarúmi.
Íbúðirnar eru nærhendis Landspítalinum og miðbýnum, tekur uml. 20-30 min. til gongu.
Leiðari er Steinunn Friðriksdóttir, ráðgevi, frá Íslendska krabbameinsfelagnum, tlf. 896 5808, teldupostur: 552 5058@internet.is.
Upplýsingar
Nærri upplýsingar fáast við at venda sær til Geisladeildina 10 K á Landspitalið við Hringbraut.
Tlf.: 543 6800 ella tlf.:543 6801.
Les meira um íbúðirnar her (pdf)
Við Landspítalin starvast ein sjúklingavegleiðari.
Sjúklingavegleiðarin hjálpir og vegleiðir sjúklingin og fylgjara.
Fartelefon: 824 5495
øroyska Heilsumálaráðið hevur gjört ein bókling, ið m.a. greiðir frá gjaldinum fyri ferða- og uppihaldsútreiðslur hjá sjúklingum, sum verða vístir til sjúkraviðgerð uttanlands.
Ferðaseðil
Ferðaseðilin til Ísland og heim aftur fáa tygum ókeypis. Fyri børn undir 17 ár, fær annað foreldur somuleiðis ókeypis ferðaseðil.
Fylgjara við til sjúkuviðgerð
Sjúklingurin ferðast vanliga einsamallur til viðgerðarstaðið.
Um yvirlækni metir, at støðan hjá sjúklinginum av heilsuávum viðførur, at hesin ikki kann ferðast einsamallur, verður heilsustarvsfólk send við sjúklinginum sum fylgjara til viðgerðarstaðið.
Gera heilt serlig viðurskifti seg galdandi, kann ein persónur- vanliga avvarðandi- verða ávístur at fara við sjúklinginum sum fylgjara.
Sjálvboðin fylgjari
Sjúklingar kunnu tó altíð taka fylgjara við, og sjálvi bera kostnaðin. Í slíkum føri ber til at bóka ferðaseðil saman við sjúklinginum hjá Uttanlandstænastuni á Landssjúkrahúsinum.
Til ber hjá sjálvbodnum fylgjarar at bóka bústað á sjúklingahotellinum Park- inn hotell, við sjálvi at seta seg í samband við sjúklingahotellið á tlf: +354 543 6371/6372
Um tygum ynskja at búgva hjá familju ella øðrum, er eingin møguleiki at fáa endurgjald fyri hetta, heldur ikki fyri hýruvogn ímillum bústað og viðgerðarstaðið.
Landssjúkrahúsið hevur avtalu um shuttle service til og av flogvøllinum, galdandi fyri sjúklingar og avvarðandi sum sjúkrahúsið hevur játtað sum fylgjara. Fólk verða heinta á teirra bústaði. Sí faldara her.
Koyring til og av flogvøllinum (pdf)
Um ein ynskir at brúka bygdaleiðir, endurrindar Landssjúkrahúsið rutugjald frá busssteðgiplássi næst heimstaðnum til flogvøllin og heim aftur.
Heimferð
Um gjørligt verður heimferðadagur ásettur áðrenn fráferð úr Føroyum. Er ferðaseðilin opin, skal heimferð avtalast við Uttanlandstænastuna.
Uttalandstænastan
Tlf. 304500 lokal 1150, 1151, 1152
Telefontíð er mánadag til fríggjadag kl. 08:00-12:00
Leiðari er Hergerð Heldarskarð, sjúkraröktarfrøðingur hergerd@ls.fo
Klaksvíkar Sjúkrahús
Skrivstovan hjá fyristöðukvinnuni
Tlf. 454545
Telefontíð er mánadag til fríggjadag kl. 09:00-15:00
Leiðari er Jona Nielsen, sjúkraröktarfrøðingur.
Frá Vágum til busstaðin
Landssjúkrahúsið endurrindar ferðaseðil frá Vágunum til busssteðgipláss næst heimstaðnum.
Endurgjald
Tá tú ert komin heimaftur, skal tú senda ferðaseðlar/kvittanir við flutningsseðlinum til Fíggjardeildina á Landssjúkrahúsinum. Bókhaldið sendir tær peningin ið lóg/kunngerð heimilar.
At hugsa um innan fráferð
Áðrenn tygum fara til Ísland er gott at hugsa um:
- sjúkraváttan til arbeiðsstað ella Almannastovuna
- útreiðslur, ið skulu gjaldast hvønn mánað, t.d. olja, SEV, termin, o.fl.
- pass ella koyrikort (um tygum hava tørv fyri at fara í peningastovn)
Apotek og endurgjald fyri heilivág
Apotekið í Føroyum samstarvar við Landspitala apotekið, sum liggur í kjallarinum á sjúkrahúsinum. Tygum skulu brúka hettar apotekið, um eingin onnur avtala er. Almannastovan kann lata stuðul til heilivág og líknandi.
Er tað so, at sjúklingar mugu keypa heilivág uttanlands, sum stuðul longu er játtaður til, so fáa tey kostnaðin endurrindaðan.
Apotekið er opið kl. 08:00-15:30.
Uttanlandstænastan (sjúklingaskrivstovan)
Landssjúkrahúsið
JC. Svabosgøta
100 Tórshavn
Føroyar
Tlf. 304500, lokal 1150/1151/1152
Teldupostur: hergerd@ls.fo
Klaksvíkar Sjúkrahús
Sniðgøta 1
700 Klaksvík
Tlf. 454545
Fax: 457824
T-Post: ks@ks.fo
fyristodukvinna@ks.fo
Føroya Felag móti Krabbameini
Grønlandsvegur 58.
Tlf: 317959
www.krabbamein.fo
ffk@olivant.fo
Hjartafelagið Føroyar
www.hjartafelag.fo
Atlantic Airways
Vága Floghavn
Tlf: 341010.
booking@atlantic.fo
www.atlantic.fo
Deildir
Kvinnudeildin er ein fjølbroytt deild við ymiskum skurðviðgerðum. Deildin er ein skurðdeild við serkunnleika í gynækologi, onkologi og endokrinologi. Deildin er eisini ein serdeild í bróstskurðviðgerðum, skurðviðgerð fyri bróstkrabba, plastikskurðviðgerð, uppafturbygging av brósti og aðrar bróstatrupulleikar. Deildin er seingjardeild, sum veitir kanning, viðgerð og røkt til sjúklinga, sum verða innlagdir ella bráðfeingishjálp.
Á deildini er eisini ein bráðfeingis móttøka, sum tekur sær av ambulantum viðgerðum, kanning og eftirviðgerð. Móttøkan heldur til í forhøllini á Kvinnudeildini, hon er opin gerandisdagar kl. 08:00-16:00.
Tlf. á deildini er 543 3266/3265.
Kvinnudeildin 21A leggur stóran dent á at veita frálæru, stuðul og umsorgan til bæði sjúklingin og tey avvarðandi.
Kvinnudeildin veitir viðgerð, kanning og røkt innan hesar sergreinar:
- Bróstaskurðviðgerð
- Lívmóðurtøku
- Kílaskurðviðgerð
- Kikaraskurðviðgerð
- Kikarakanning
- Útskraving
- Framfall
- TVT
Deildin hevur 24 seingjarpláss. Hon er opin alt samdøgrið frá mánamorgun kl. 08:00 til fríggjakvøld kl. 20:00.
Tlf. á deildini er 543 3263 / 543 3264.
Kvinnudeildin er tann hvíti bygningurin við síðuna av høvuðsbygninginum við Hringbraut. Deildin liggur á 1. hædd.
Deildarleiðari er Hrund Magnusdóttir, sjúkrarøktarfrøðingur, teldupostur: hrundmag@landspitali.is
Tlf. 543 3041.
Yvirlækni er Kristín Jónsdóttir, teldupostur: kjonsd@landspitali.is
Vitjunartíð er kl. 18:30-20:00
Á bróstkrabbaambulatoriinum 10E, sum heldur til í kjallarinum á sjúkrahúsinum, verður ein stórur partur av tí endanliga arbeiðinum við endurgerðini, so sum ífyllan av saltvatni í bróstprotesur, nýggjar bróstvørtur við húð ella við øðrum vevnaði og litprikan/tatovering.
Ein sjúkrarøktarfrøðingur, við serkunnleika innan litprikan/tatovering, litprikar húðina kring vørtuna.
Vegleiðing um eftirviðgerð á litprikan / tatovering kring bróstvørturnar (pdf)
Krabbameinsdeild 11B er ein fjølbroytt deild, sum tekur sær av sjúklingum, ið ikki skulu innleggjast, men koma til eina ambulanta viðgerð.
Hetta eru sjúklingar sum koma til eftirviðgerð aftan á innlegging. Deildin hevur serkunnleika inna krabbameinssjúkur og blóðsjúkur.
Á deildina koma sjúklingar til kemoviðgerð, trupulleikar við pínu, blóðmangul ella mangul uppá vætu.
Á deildini starvast serlæknar í krabbameins- og blóðsjúkum, sjúkrarøktafrøðingar, sjúkrahjálparar og skrivarar.
Deildin hevur gott samstarv við presta/kirkjutænara og sálarfrøðinga. Teirra uppgáva er at veita andliga- og trúarliga styrki til sjúklinga og tey avvarðandi.
Á krabbameinsdeildini er stórur dentur lagdur á, at sjúklingurin og avvarðandi fáa eina góða og trygga tænastu, at sjúklingurin fær bestu viðgerð, verður kunnaður um sjúku og trupulleikar, ið kunna standast av viðgerðini, og at sjúklingurin og avvarðandi er miðdepilin í arbeiðinum á deildini.
Um trupulleikar taka seg upp, ella tygum ivast í onkrum, eru tygum vælkomin at ringja á deildina.
Krabbameinsdeildin 11B heldur til á 1. hædd í høvuðsbygninginum við Hringbraut, í C og B vongi. Deildin er opin gerandisdagar kl. 08:00-16:00.
Tlf á deildini er 543 6130 og 543 6100
Deildarleiðari er Þórunn Sævarsdóttir, sjúkrarøktafrøðingur, teldupostur: torunnsa@landspitali.is
Yvirlækni í krabbameinssjúkum er Helgi Sigurðsson, teldupostur: helgisi@landspitali.is
Yvirlækni í blóðsjúkum er Sigrún Reykdal, teldupostur: sigrunre@landspitali.is
Geisladeildin 10K er ein fjölbroytt deild, við serkunnleika innan stráluviðgerð. Deildin tekur sær av sjúklingum, ið ikki skulu innleggjast, men sum koma til eina ambulanta viðgerð.
Geisladeildin er ein sera týdningarmikil partur av krabbameinsviðgerðini. Umleið 50% av teimum, ið hava fingið krabbamein fáa stráluviðgerð onkutíð í viðgerðartíðini.
Á Geisladeildini taka tey sær av allari fyrireiking áðrenn geislaviðgerðina, sjúkrarøkt og vegleiðing frá læknanum, har sjúklingurin er í viðgerð.
Sjúkrarøktarfólkið leggur stóran dent á sjúkrarøktina hjá hvørjum einstøkum sjúklingi. Hvør sjúkrarøktarfrøðingur hevur ávíst tal av sjúklingum at taka sær av, og fylgir sjúklingi frá fyrsta degi til seinasta dag.
Sjúkrarøktarfrøðingurin vegleiðir og kunnar sjúkling um alt, ið hann hevur tørv á at vita, viðgerðina og trupulleikar ið kunna standast av viðgerðini.
Sjúklingurin og avvarðandi eru miðdepilin í arbeiðinum á deildini.
Um trupulleikar taka seg upp, ella tygum ivast í onkrum, eru tygum vælkomin at ringja á deildina.
Geisladeildin 10K heldur til í K-bygninginum við Hringbraut.
Deildin er opin gerandisdagar kl. 08:00-15:30.
- Tlf á deildini er 543 6800 og 543 6801
Deildarleiðari er Guðrún Sigurðardóttir, sjúkrarøktarfrøðingur, teldupostur: gudrusig@landspitali.is
Yvirlækni er Jakob Jóhannsson, teldupostur: jakobjoh@landspitali.is
Vanligasta hjartasjúkan kemur av æðrakálking i krúnulívæðrunum, sum veita blóð til sjálvan hjartavøddan. Um blóðrenslið tippist í einari krúnulívæðr, fær ein blóðtøpp í hjarta.
Á hjartatræðingarstovuni eru gjørdar kanningar og viðgerð á krúnulívæðrunum. Deildin tekur sær eisini av sjúklingum ið skulu innleggjast.
Hjartatræðingarstovan veitir viðgerð, kanningar og røkt innan hesar sergreinar:
- Myndatøka af krunulívæðrum
- Ballón víðkan
- Ísetan av hjartakvikil
Hjartatræðingarstovan 10W heldur til í kjallaranum á sjúkrahúsinum við Hringbraut.
Deildin er opin alt samdøgrið.
Tlf. á deildini er 543 8085
Deildarleiðari er Edda Traustadóttir, sjúkrarøktarfrøðingur, teldupostur eddatrau@landspitali.is
Yvirlækni er Ingibjörg Jóna Guðmundsdóttir, teldupostur ig@landspitali.is
Fyri at koma til kanning ella viðgerð, krevst ávísan frá sjúkrahúslækna, serlækna ella kommunulækna.
Innkallingarstjórar innkalla sjúklingar.
- Telefontíðin er mikudag og fríggjadag kl. 13:00-15:00
- Tlf. er 543 6422
Æðraskurdeildin A4 í Fossvogi er ein fjølbroytt deild við serkunnleika innan blóðrenslusjúkur.
Deildin tekur sær av sjúklingum ið eru innkallaðir, og sjúklingum sum gerast brádliga álvarsliga sjúkir.
Æðraskurðdeildin kannar, viðgerð og røktar sjúklingar innan hesar sergreinar:
- Æðraskurðviðgerðir t.d. æðraknútaskurðviðgerð og viðgerð á æðrum í hálsi
- Æðrakaterisation (Angiografi)
Æðraskurdeildin A4 heldur til á 4. hædd á sjúkrahúsinum í Fossvogi. Deildin er opin alt samdøgrið.
Deildarleiðari er Ingibjörg Nielsen, sjúkrarøktarfrøðingur, teldupostur: ingibnie@landspitali.is
Yvirlækni er Lilja þ. Bjørnsdóttir, teldupostur: liljabjo@landspitali.is
Skurðambulatoriið A5 í Fossvogi:
Skurðambulatoriið tekur sær av ambulantum viðgerðum.
Deildin heldur til á 5. hædd á sjúkrahúsinum í Fossvogi.
Deildin er opin alla gerandisdagar kl. 07:00-22:00
Hjartagátt er ein fjølbroytt deild við serkunnleika innan hjarta-og blóðsjúkum.
Deildin er ein bráðfeingisdeild og eitt Ambulatoriium fyri hjartasjúklinga, har sjúklingurin fær viðgerð røkt og upplýsingar um fyribyrgingar av hjartasjúkum.
Á deildin er eisini ein innskrivingarmiðstøð, ið tekur sær av sjúklingum ið skulu innleggjast í myndatøku á krúnulívæðrum.
Hjartagátt 10D heldur til í kjallaranum á sjúkrahúsinum við Hringbraut.
Deildin er opin alt samdøgrið frá mánamorgun kl. 08:00 til fríggjakvöld kl. 20:00
- Tlf. á deildini er 543 2050
Deildarleiðari er Björg Sigurðardóttir, sjúkrarøktarfrøðingur, teldupostur: bjorgsig@landspitali.is
Yvirlækni er Karl Andersen, teldupostur: andersen@landspitali.is


text:
Nú er hon her
Vísindaliga bókin hjá Hjalmari Petersen, "Gender Assignment in Modern Faroese" fæst nú til keyps.
Nú kunnu tey, sum eru áhugað, ogna sær bókina hjá Hjalmari um ásetan av kyni í nútímans føroyskum.
Bókin hjá Hjalmari P. Petersen, doktara, “Gender Assignment in Modern Faroese” kannar, sum tann fyrsta yvirhøvur innan norðurgermansk mál, gjølla, hvussu ásetan av kyni fer fram, og tað er eingin ivi um, at kynstillutan er grundað á heilt fastar reglur.
Hjalmar byrjaði hetta arbeiðið við kynunum í 2003. Í 2004 var hann lærari á Fróðskaparsetri Føroya, har hann um somu tíð savnaði navnorð, so hann kundi byrja at hyggja eftir einum mynstri grundað á ymsar reglur fyri, hvussu kyn verða ásett.
Í novembur 2005 kom Hjalmar til Hamburg at arbeiða innan “Mehrsprachigkeit”, (fleirmálsligheit) og fekk hann her góðar umstøður at arbeiða við síni vísindaligu ritgerð. Hann búði so tætt við SFB (Sonderforschungsbereich), at hann lættliga kundi spáka sær ein túr yvir har við hundinum. Hann kundi arbeiða við síni ritgerð, tá hann hevði hug aftan á vanliga arbeiðstíð. Og her er so úrslitið.
Bókin fæst á vísindaforlagnum Verlag Dr. Kovač www.verlagdrkovac.de
og á bókanethandlinum Amazon www.amazon.com
-
16.10.2018 Til lesandi SetursskrivstovanÍslendskur lestrarstuðul 2019Umsóknarfreistin til íslendska lestrarstuðulin er 1. desembe...
-
12.10.2018 Setrið Søgu- og samfelagsdeildin Til lesandiSigri M. Gaïni farin undir ph.d.-granskingarætlan á Setrinum um haturstaluSigri M. Gaïni fór í september 2018 undir ph.d.-lestur á Søg...
-
09.10.2018 Føroyamálsdeildin Til lesandiVísindalig grein um orðfeingið hjá føroyskum børnumGrein eftir Sissal Mariu Rasmussen í tíðarritinum First Lang...


text:
Sig okkum, hvat tú heldur, og ver við í lutakasti um ein iPad Air20-01-2015
Vit vilja fegin vita, hvat tú heldur um heimasíðu okkara. Við at brúka 1 - 2 minuttir, hevur tú møguleika at gera tína ávirkan galdandi í sambandi við dagføring av eik.fo.
Eik Banki frídømdur í Føroya Rætti19-01-2015
Føroya Rættur hevur í dag frídømt Eik í rættarmáli um endurgjald í sambandi við sølu av partabrøvum
Ansa eftir teldusníkum15-01-2015
Teldusníkar brúka nógvar snildir í royndunum at lumpa pengar úr fólki. Sníkarnir venda sær til fólk í brøvum, teldupostum og í summum førum ringja teir eisini til fólk og geva seg út fyri at vera eitt nú starvsfólk hjá Microsoft.
Kontuavrit og ársyvirlit08-01-2015
Ársyvirlitið fyri 2014 verður sent kundum okkara uml. 20. januar. Teir kundar, sum enn fáa kontuavrit á pappíri, fáa samstundis kontuavrit fyri desember
Rentutillaging av realkredittlánum05-01-2015
Rentutillaging av realkredittlánum varð framd 26. november 2014 og er galdandi frá 1. januar 2015


text:
Tann originali fjøðurin til Slynguvøgguna®
Tann originali trygdarroyndi fjøðurin til Slynguvøgguna®.
Verður viðmældur upptil 15 kg. Við einari hægri vekt skalt tú nýta 2 fjarðar.
Hví hendan fjøðurin, og ikki ein annan tilvildarligan fjøður?
Hesin fjøðurin er úrslitið av, útvið 15 ára vørumenning frá framleiðaranum av tí originalu Natures Sway Slynguvøgguni. Hann er nágreiniliga stillaður, til at geva tínum barnið eina javnvigaða og varliga upp-og-niður uppliving, við einum stórum vektstrekkið – hon er IKKI gjørd til at nýtast sum ein hoppigynga.
Tilfar:
Galvanisera stál. Snapkarabin er framleitt úr rustfríðum stálið.


text:
Lat fólk keypa grundstykki nú!
Í Nólsoy hevur í mong ár verið eftirspurningur eftir grundstykkjum. Men einki spyrst burturúr! Tíanverri hava vit mist ung og familjur av oynni av hesi orsøk. Men nú Bústaðir ivast í bygging mugu vit seta alla orku inn at bjóða grundstykkini fram!
Tórshavnar kommuna er ríkað við bygdum í ymsari stødd. Nólsoy er ein teirra. Í Nólsoy búgva í dag umleið 210 fólk. Áleið 120 hús eru í bygdini og av teimum standa eini 40 tóm. Ein bólkur av bygdarfólki arbeiðir við at finna loysnir til búseting, og prát hevur eisini verið við Bústaðir.
Hugaligt hevði verið, at tómu húsini vórðu sett í stand og seld. Eg eri vísur í, at eini trý hús við tveimum íbúðum í hvørjum, høvdu skjótt verið útleigað. Um støk ella eldri sluppu at leiga slíka íbúð, høvdu stóru – og heitu – hús teirra møguliga komið á sølulistan.
Men tíðindini í vikuni, at Bústaðir ætlar at steðga á, setir heilt vist tankar í gongd, at nú steðgar aftur upp í Nólsoy.
Tí verður mín áheitan á Tórshavnar kommunu, at streingja á kommunalu útstykkingina. Lat fólk keypa grundstykki fyri einar 100.000,- kr, so at tey sleppa í gongd við at byggja sethús. Tó at byggivinnan hevur nóg mikið at takast við, eru nógvar góðar hendur í Nólsoy, ið kunnu byggja hús. Tað fyrsta sum skal til er útstykking!
Sjálvsagt skulu ymisk krøv setast um vatn, el og kloakk. Men tað er ikki neyðugt at vegurin er so breiður at tveir lastbilar kunnu møtast. Tað er heldur ikki tørvur á gongubreyt í báðum síðum - og lyktapelar øðru megin eigur eisini at geva hóskandi ljós.
Okkum tørvar eina bústaðarætlan, ið hóskar bygdarmyndini. Okkum tørvar eisini eina bústaðaræltan, ið hugar bankunum. Tíanverri er trupult at fáa byggilán, tá ið talan er um at byggja í Nólsoy. Men bíligari grundstykki hevði verið ein hjálpandi hond.
Møguliga kann bygda-bústaðarætlan í Nólsoy eisini nýtast í hinum bygdunum í Tórshavnar kommunu. Í hvussu er eiga staðbundnu nevndirnar at verða hoyrdar, hvør tørvur og hvørji ynski eru í útjaðaranum. Staðbundna nevndin í Nólsoy virkar væl, tó at leikluturin bert “at verða hoyrd” kann tykjast tungur.
Í valskránni Tjóðveldi hevur til kommunuvalið, mæla vit til, at økisnevndin verðru skipað sum føst nevnd í býráðnum at taka sær av málum, sum viðkoma bygdunum.
Tórshavnar kommuna skal ikki “liggja á” grundstykkjunum, við m.a. at seta prísin í Nólsoy at verða tann sama sum í Havn. Tórshavnar kommuna skal fjálga um trivnaðin í allari kommununi og gera sítt til at møguleiki eisini er at búseta seg á bygd.
Ymsar greinir í samband við kommunuvalið 2016:
Tórshavnar kommuna er ikki bert “Kontórshavn”!
Set X við meg
ella lista E
Jákup av Skarði


text:
Nýggjur adjunktur á Søgu og samfelagsdeildini
Heini í Skorini er settur í starv sum adjunktur á Søgu- og samfelagsdeildini
Heini í Skorini er 34 ár. Hann hevur ph.d.-prógv í altjóða politikki frá King's College, University of London. Umframt hetta er hann Mphil í altjóða politikki og MA í religiónsvísindi frá sama universiteti, og hann hevur BA- prógv í stjórnmálafrøði frá Københavns Universitet og Fróðskaparsetri Føroya. Í vár vardi hann sína ph.d.-ritgerð í altjóða politikki, og ritgerðin snúði seg um samanstoytin ímillum átrúnað øðrumegin og talufrælsið hinumegin. Í 2016 hevur Heini undirvíst á Setrinum í skeiði um mannarættindi og religión, og hann hevur skrivað greinar í akademiskar bókaútgávur á Routledge University Press og University of Pennsylvania Press. Umframt útbúgvingarpartin hevur Heini drúgvar royndir sum journalistur fyri føroyskar og danskar miðlar.
Heini í Skorini hevur arbeitt í danska fólkatinginum, á føroysku útlendingastovuni og verið prosjektsettur fyri danska uttanríkisráðið.
Heini tekur við adjunktstarvinum 1. november 2017.
-
16.10.2018 Til lesandi SetursskrivstovanÍslendskur lestrarstuðul 2019Umsóknarfreistin til íslendska lestrarstuðulin er 1. desembe...
-
12.10.2018 Setrið Søgu- og samfelagsdeildin Til lesandiSigri M. Gaïni farin undir ph.d.-granskingarætlan á Setrinum um haturstaluSigri M. Gaïni fór í september 2018 undir ph.d.-lestur á Søg...
-
09.10.2018 Føroyamálsdeildin Til lesandiVísindalig grein um orðfeingið hjá føroyskum børnumGrein eftir Sissal Mariu Rasmussen í tíðarritinum First Lang...


text:
Vit í Føroya Pedagogfelag fegnast stórliga um, at útbúgving til hjálparfólk á námsfrøðiliga økinum eftir ætlan longu verður klár í januar 2019.
Útbúgvingin kann geva hjálparfólkum ein góðan møguleika at ogna sær fakliga vitan og kanska betra sínar fakligu førleikar.
Gevur útbúgvingin sum námsfrøðiligur atstøðingur eisini atgongd til námsfrøðiligu útbúgvingina á Fróðskaparsetrinum, sum Pedagogfelagið hevur kravt, so verður hendan útbúgvingin helst eitt stórt stig á leiðini at loysa stóra námsfrøðiliga trotið á føroyska arbeiðsmarknaðinum.
Útbúgving í Suðuroy
í Dag & Viku týskvøldið førir løgmaður brádliga fram í samband við viðgerð av støðuni í Suðuroy, at “tey” halda nýggja útbúgvingin “liggur væl í Suðri”.
Liggur væl fyri hvønn? Hvør hevur gjørt hesa metingina og sambært hvørjum grundarlagi?
Tað er sera harmiligt at slík “politisk” boð longu verða givin um staðseting, tá ein arbeiðsbólkur fyrst nýligani er settur at arbeiða við útbúgvingini. Pedagogfelagið hevur ikki frætt at hesin arbeiðsbólkur er komin á mál, og hava ikki fingið uppskot til hoyringar.
Í samband við sáttmálasamráðingarnar, sum løgmaður eisini nevnir í samrøðuni í D&V, vóru krøv sett til námsfrøðiligu atstøðisútbúgvingina:
· útbúgvingin gevur atgongd til víðari lestur til námsfrøðing, um evnini eru til tað.
· útbúgvingin err serliga ætla teimum við royndum á námsfrøðiliga økinum.
· útbúgvingin er atkomulig hjá hjálparfólkum runt um í landinum.
Royndu hjálparfólkini vilja nema sær eina útbúgving innan fakøkið. Tað er eitt greitt ynski. Fleiri teirra eru vaksin fólk við familju, sum hava sett búgv. Og tey búgva kring alt landið. Tað vildi tí verið sera møtimikið at rykt upp við rót og flutt alla familjuna til Suðuroy, ella til onkran annan útjaðara í Føroyum.
Limir í Pedagogfelagnum hava viðmerkt síðani tíðindasendingina, at um útbúgvingin liggur í einum útjaðara, so er tað líka lætt - um ikki lættari - at flyta til Danmarkar at nema sær útbúgving. Har eru enntá betri stuðulsmøguleikar.
Vit eru fullgreið yvir at Suðuroy hevur nakrar serligar avbjóðingar og tað uttan iva hevði verið til stóran gagn fyri oynna at fingið fleiri almenn arbeiðspláss, enn sum nú er - tó nýtist hetta ikki knýtast beinleiðis við semjuna millum Fíggjarmálaráðið, Kommunala arbeiðsgevarafelagið og Pedagogfelagið um at virka fyri eini atstøðis-útbúgving til hjálparfólk.
Skal útbúgvingin verða ein møguleiki fyri øll roynd hjálparfólk í Føroyum, so eigur politiski myndugleikin at kanna nærri hvør málbólkur kann væntast at vilja taka útbúgvingina, og tá grundgeva fyri staðseting, áðrenn staðsetingin gerst endaligur veruleiki.
Ein annar møguleiki kundi til dømis verið at nýta verandi námsfrøðiligu útbúgvingarførleikarnar á Fróðskaparsetrinum til atstøðisútbúgvingina, so atkomuligheitin er meira jøvn fyri øll í landinum, og fakliga knýti til fullu námsfrøðisútbúgvingina gerst ein meira natúrlig yvirgongd.
Jógvan Philbrow


text:
1.steypakapping í amboðsfimleiki verður um vikuskifti 4 & 5.februar í Bylgjuni í
Runavík.
Til kappingina koma pinkur, smágentur, gentur, kvinnuunglingar, kvinnur,
piltar, smádreingir, dreingir, mansunglingar og menn at kappast.
Amboðini í kappast verður í til 1.steypakapping eru:
Kvinnusíðan: Forskotin barra og lop
Mannfólkasíðan: Gólv, P.barr og Rekk
Skráin fyri kappingina er hendan:
Leygardagin 4.februar 2017:
Kl.10.00 – 1.steypakapping fyri Pinkur og piltar
Kl.14.30 – 1.steypakapping fyri smágentr, gentir og smádreingir
Sunnudagin 5.februar 2017:
Kl.13.00 – 1.steypakapping fyri kvinnuunglingar, kvinnur, dreingir,
mansunglingar og menn
Til kappingina eru íðkarar úr Havnar Fimleikafelag, Klaksvíkar
Fimleikafelag, Fimleikafelagnum Ljósinum og Fimleikafelagnum Støkk:
40 íðkarir hjá pinkum
11 íðkarar hjá piltum
19 íðkarir hjá smágentum
15 íðkarir hjá smádreingjum
10 íðkarir hjá gentum
7 íðkarir hjá dreingjum
7 íðkarir hjá kvinnuunglingum
5 íðkarir hjá mansunglingum
3 íðkarir hjá kvinnum
3 íðkarir hjá monum
2.steypakapping í amboðsfimleiki verður 25-26.februar 2017 í Fimi í Havn


text:
Tað tiltalaði meg, tá ið Hillary Clinton dróg mammuna og dóttrina inn í valtaluna. Veit væl, at tað var útspekulerað, men tað klæddi Hillary. So hatta riggaði! 🙂 Hillary sigst verða lyninteligent og er sera ambitiøs. Tveir eginleikar hon sum kvinna má kamoflera, um hon skal verða vald. Hugsi hinvegin at hon skal vísa støðufesti, verða álitisvekjandi, verða í sálarligari javnvág; og so ger tað onki, um hon vísir, at hon er bæði ein góð mamma og ein góð dóttir. Hon hevur drúgvar royndir sum leiðandi í topppolitikki í USA, og hóast hon fær nógvar negativar viðmerkingar, so tykist hon at verða støðuføst, og í sálarligari javnvág. Hon var eisini hon, sum undir Bill Clinton, stríddist mest fyri at fáa eina heilsu- og sjúkrahússkipan fyri øll í USA. Hetta miseydnaðist kortini hjá henni, men hon vísti har, hvar hon er hugsjónarliga. At hon í ávísan mun vil bøta um øgiliga ójavnan í USA. Stóri fyrimunurin hjá Hillary er, – hugsi eg -, at hon skal dystast móti Trump. Trump er komin sær langt, tí hann er so ópolitiskur sum nakar, at sjálvt kendir republikanarar vísa honum bakið. Tað hevur tó higartil verið honum til fyrimuns, – tað riggaði at hótta við at blaka mexicanarar suður um markið, at forða muslimum uppihald í USA, og kvetta sambandið við Kina osfr. Og so hevur hann tosað niðrandi um konufólk – alt fyri at fáa uppmerksemi og látur frá áhoyrarum. Men nú er støðan ein onnur. Hann verður neyvan valdur í einum multikulturellum samfelag, um hann áhaldandi tosar niðrandi um muslimar, svørt, kvinnur, meksikanarar osfr. Men í politikki ber alt til, siga tey, og megnar hann nú at vinna við at verða ein savnandi figurur so passar tað! Men good luck for Hillary Clinton, spennandi verður at fylgja við frá nú av.
Annita á Fríðriksmørk


text:
Fólaflokkurin og veruleikin
Fólkaflokkurin er aftur eftir samgonguni. Hesaferð eru tað menningarkvoturnar, sum tað er galið við. og (aftur) hesaferð er tað nevndin, sum skal geva tilmæli um menningarkvotur, sum skal undir luppin, – tí hon kostar ov nógv.
Í viðmerkingunum til eykajáttanina, sum FF brúkar sum sannleiksvitni, stendur, at tað verður mett, at “útreiðslurnar til nevndina verða okkurt um 500 tús. kr. í 2018”, men tað stendur altso eisini, at “Fiskimálaráðið hevur øktar útreiðslur til advokathjálp, eitt nú í sambandi við rættarmál.” Hesin seinni setningurin um advokathjálp, sum fólkaflokkurin “gloymir” at nevna, er bróðurparturin av teimum 500 túsund krónunum.
Í eykajáttanini stendur eisini, at “Nevndin at meta um menningarkvotur hevur viðgjørt umsóknirnar fyri 2018 og fer seinni í ár at viðgera umsóknir fyri 2019.” Tvs, at í ár eru tvey umfør at viðgera umsóknir.
Í árum, sum koma, verða væntandi bara eitt umfar árliga, – og tí verða nevndarsamsýningarnar tá eisini tilsvarandi bíligari.
Endamálið við skrivinum frá Fólkaflokkinum er at sáa iva um nevndina, sum skal viðgera menningarkvotur. Ein nevnd, sum altso fær samsýning og fundarpening eftir teimum vanligu almennu ásetingunum, sum Fólkaflokkurin hevur vælsignað í fleiri ára tíggju.
Í hesum føri er talan um eina nevnd, sum er nýggj á einum heilt nýggjum øki. Hon skuldi t.d herfyri viðgera 40 meira og minni drúgvar umsóknir og taka støðu til hesar og koma við tilmælum um tær.
Tað eru, sum er einar 145 almennar nevndir og ráð. Tað var tað eisini, meðan FF sat við valdið. Hesar viðgera og geva ráð og tilmæli um alt møguligt. Hví FF heldur, at ongin skal viðgera og geva tilmæli um menningarkvotur, er óskiljandi.
Gott um Fólkaflokkurin lat okkara dugnaligu vinnulívsfólk fáa ein kjans. Og gott um flokkurin vísti vinnulívinum álit og gav teimum frið at arbeiða


text:
Heilsu- og umsorganartænastan hjá Tórshavnar kommunu, Norðoya Bú- og Heimatænasta og Parkinsonfelagið hava í felag skipað fyri skeiði í parkinson.
Heilsu- og umsorganartænastan hjá Tórshavnar Kommunu og Norðoya Bú- og Heimatænasta hava saman við Parkinsonfelagnum skipað fyri skeiði í parkinsonsjúku. Fakfólk úr Danmark og úr heilsu- og almannamálaráðnum í Føroyum hava havt fyrilestur á skeiðinum og prógvhandan var á skeiðnum 27. oktober.
Skeiðið er skipað eftir donskum leisti, har danska parkinsonfelagið hevur sett eina útbúgving í parkinsonsamskipan í verk.
Endamálið við skeiðnum hevur verið:
-Menna dygdina í arbeiðnum hjá heilsustarvsfólkum í mun til vegleiðing, stuðul, rehabilitering, røkt og umsorgan fyri menniskjum við parkinsonsjúku og teirra avvarðandi í gerandisdegnum
-Styrkja og menna samstarvið tvørtur um fak og geirar fyri at tryggja, at menniskju við parkinsonsjúku fáa eina so góða og samanhangandi sjúklinga- og/ella borgaragongd sum gjørligt.
Smæran í Klaksvík hevur verið karmur um útbúgvingina. Til prógvhandanina hildu Jógvan Skorheim, borgarstjóri í Klaksvík og Bergunn Kass úr Tórshavnar kommunu røðu.
Í tíðindaskrivi sigur Klaksvíkar kommunu, at fyrireikarinir vóna, at:
– vitanin, heilsustarvsfólk hava ognað sær, fer at gagna menniskjum við parkinsonsjúku og familjunum, soleiðis at tey við rættari viðgerð og stuðli í størstan mun kunnu varðveita sínar førleikar og virkna leiklut í samfelagnum.
Tað eru serliga fólk innan eldratænastuna, ið hava luttikið á skeiðnum.


text:
Stóra framsýningin um samferðslu, sum sýnd verður fram í Múllers Pakhúsi, verður opin til sunnukvøldið kl 18. Opið er annars hvønn dag millum 14 og 18.
Byrjanin til at tað almenna fór at standa fyri strandfarasigling var at landið yvirtók Smiril frá Mortensensmonnunum á Tvøroyri. Í dag flytir Strandferðslan fólk og farm við skipum, lastbilum og bussum.
Tilsamans ferðast 1,2 miljónir fólk við SSL árliga.
Men alt var øðrvísi fyrr. Tá varð róð við árabátum og fólk vórðu skjútsað millum oyggjarnar. Ikki fyrrenn í 1884 fekk løgtingið umsókn um at útvega skip til innanoyggjasigling. Men onki spurdist burturúr. Í 1895 gjørdu Mortensensmennirnir sáttmála um at byggja eitt dampskip í Svøríki - tað var fyrsti Smiril.
Søguliga framsýningin, sum nú hongur uppi í Múllers Pakkhúsi, umfatar alt frá skipasambandi til bussrutur frá gomlum døgum, uttanlandssigling, Oyggjaleiðir, Bygdaleiðir og Farmaleiðir heilt fram til dagin í dag.
Stóra framsýningin letur aftur nú sunnudagin 17. juni kl. 18.
Um tú veitst okkurt, sum VP ikki veit - skriva so til vp@vp.fo